H IWC ΣΥΓΧΑΙΡΕΙ ΤΗΝ ΟΜΑΔΑ ΤΗΣ FORMULA 1 - iniconswetrust\nH IWC ΣΥΓΧΑΙΡΕΙ ΤΗΝ ΟΜΑΔΑ ΤΗΣ FORMULA 1\nΗ ιστορική κατάκτηση τίτλου από τους Lewis Hamilton και Valtteri Bottas\nΗ IWC Schaffhausen υπερήφανα συγχαίρει την επί σειρά ετών συνεργάτη της, την ομάδα Formula 1 Mercedes-AMG Petronas Motorsport, και τους πρεσβευτές της Lewis Hamilton και Valtteri Bottas για την ιστορική κατάκτηση του τίτλου στην φετινή σεζόν της Formula OneTM.\nΣτον αγώνα FORMULA 1 DHL TURKISH GRAND PRIX 2020 που διεξήχθη την Κυριακή, ο Hamilton εξασφάλισε το έβδομο FIA Formula One™ Drivers’ World Championship*, και έγινε ο δεύτερος οδηγός στην ιστορία του αθλήματος που κατακτά επτά τίτλους.\nΜόλις δύο εβδομάδες νωρίτερα, στον αγώνα FORMULA 1 EMIRATES GRAN PREMIO DELL’EMILIA ROMAGNA 2020, η ομάδα της Mercedes κλείδωσε το έβδομο FIA Formula One™ Constructors’ World Championship* και έγινε η πρώτη ομάδα στην ιστορία των αγώνων της Formula OneTM που κατακτά επτά συνεχόμενους διπλούς τίτλους. Πρόκειται για μια εξαιρετική επιτυχία από μια ομάδα που επανασυστάθηκε μόλις πριν από μια δεκαετία ως η πρώτη αθλητική ομάδα της Mercedes από το 1955.\n«Ήταν εκπληκτικό να παρακολουθεί κανείς τον θρίαμβο της Mercedes και των Lewis και Valtteri που έγραψαν ιστορία στη φετινή σεζόν της Formula One™», δήλωσε ο CEO της IWC Schaffhausen, Christoph Grainger-Herr. «Η ομάδα ανταποκρίθηκε στις προκλήσεις του 2020 και ανέβασε τον πήχη ακόμα πιο ψηλά. Η IWC μοιράζεται την ίδια αποφασιστικότητα και το ίδιο πάθος, και είμαστε όλοι υπερήφανοι που γιορτάζουμε την επική αυτή επιτυχία του επί σειρά ετών συνεργάτη μας.»\nΚατακτώντας τους δύο τίτλους των κατασκευαστών και των οδηγών και με ακόμη τρεις αγώνες να υπολείπονται, η ταχύτητα του θριάμβου της ομάδας βρίσκεται σε απόλυτη συνέπεια και με τον ωρολογοποιό συνεργάτη τους. Από κάθε άποψη, το 2020 ήταν μια επιβλητική χρονιά για την ομάδα του Brackley. Ο Hamilton μαζί με τον Bottas έχουν ήδη κερδίσει 13 pole positions, 8 ταχύτερους γύρους, 12 νίκες και πέντε one-twos στους πρώτους 14 αγώνες. Κερδίζοντας τον έβδομο του τίτλο, ο Hamilton έκανε νέο ρεκόρ νικών (94) έως τώρα, κατέκτησε την 73η νίκη για την Mercedes, που αποτελεί νέο ρεκόρ νικών για κατασκευαστή, και ολοκλήρωσε 5,000 γύρους από την αρχή της καριέρας του. Ο Βρετανός οδηγός επίσης κατέχει το ρεκόρ όλων των εποχών για την κατάκτηση των περισσότερων βάθρων, βαθμών, αγώνων και pole positions.\nH IWC αποτελεί τον ‘Official Engineering Partner’ (Επίσημο Μηχανικό Συνεργάτη) της ομάδας Mercedes-AMG Petronas Motorsport από το 2013. Σαν ‘Official Engineering Partner’, η εταιρεία διατηρεί εμφανή παρουσία στα γάντια, τις στολές και το αυτοκίνητο. Στο επίκεντρο της συνεργασίας βρίσκονται τα τεχνικά ζητήματα καθώς και τα κοινά χαρακτηριστικά που μοιράζονται η μηχανική, η μηχανολογία και η ωρολογοποιία. Το 2019, η IWC παρουσίασε το “Lewis Hamilton” Big Pilot’s Watch Perpetual Calendar Edition (ref. IW503002). Η ειδική αυτή έκδοση, περιορισμένης κυκλοφορίας 100 τεμαχίων, συνδυάζει μαύρη κεραμική κάσα και μπορντό-κόκκινο καντράν, ενώ η κορόνα και ο δακτύλιος στο πίσω μέρος της κάσας είναι φτιαγμένα από 5Ν χρυσό 18- καρατίων. Ο Βρετανός οδηγός αγώνων δημιούργησε το ξεχωριστό αυτό ρολόι σε συνεργασία με τους σχεδιαστές της IWC. Επίσης το 2019, η IWC κυκλοφόρησε το Pilot’s Watch Chronograph Edition “Mercedes-AMG Petronas Motorsport” (ref. IW389005). Περιορισμένο σε 50 τεμάχια, το «Team watch» περιλαμβάνει μαύρη κεραμική κάσα και καντράν από μαύρα ανθρακονήματα.\nΤο dusty pink και η υψηλή σημειολογία των χρωμάτων\nΟΙ ΝΕΕΣ ΣΥΛΛΟΓΕΣ ΤΗΣ CALVIN KLEIN & CΚ FRAGRANCES\nΜΕ ΕΜΠΝΕΥΣΗ ΑΠΟ ΤΟ ΠΝΕΥΜΑ ΤΟΥ ΑΡΧΙΚΟΥ ΑΡΩΜΑΤΟΣ CK ONE


Πώς να αυξήσετε το οικονομικό σας IQ : CaptainBook.gr - Το πιο ενημερωμένο ηλεκτρονικό βιβλιοπωλείο.\n(Φερθείτε έξυπνα με τα χρήματά σας)\nΤο "Πώς να αυξήσετε το οικονομικό σας IQ" θα σας βοηθήσει να ακολουθήσετε το σωστό δρόμο για την οικονομική ελευθερία και τη μεγάλη επιτυχία.\nΤο βιβλίο ανταποκρίνεται απόλυτα στις σύγχρονες οικονομικές συγκυρίες. Σήμερα, όλοι αντιλαμβανόμαστε ότι ένα σπίτι μπορεί να αποτελεί στοιχείο του παθητικού και όλοι γνωρίζουμε ότι η αξία ενός σπιτιού μπορεί να αυξηθεί ή να μειωθεί, ότι μπορεί να χάσουμε χρήματα επενδύοντας σε μετοχές, ότι η αξία των χρημάτων μας μπορεί να μειωθεί, ότι ακόμη και οι αποταμιευτές μπορεί να βγουν χαμένοι.\nΤο βιβλίο αυτό δεν αποτελεί οδηγό της μορφής "πώς να γίνετε γρήγορα πλούσιος", ούτε αναφέρεται σε κάποια μαγική φόρμουλα. Στόχος του είναι να σας διδάξει πώς να αυξήσετε την οικονομική σας ευφυΐα, το οικονομικό σας IQ.\nΆλλα πρόσωπα: Ιωάννης Κατσαντώνης (Μεταφραστής) , Κατερίνα Ζουγανέλη (Μεταφραστής) ,\nISBN (10ψήφιο): 960-461-304-9


Μήπως είσαι εσύ η «τέλεια» γυναίκα που ονειρεύεται ο Βασιλόπουλος; – politik.gr\nΜήπως είσαι εσύ η «τέλεια» γυναίκα που ονειρεύεται ο Βασιλόπουλος;\n24/01/2018, 1:08 μμ\nΟ Χρήστος Βασιλόπουλος τα τελευταία χρόνια ζει και κάνει καριέρα στο Los Angeles. Αυτό ήταν κάτι που πάντα ονειρευόταν. Το μόνο που του λείπει για να ολοκληρωθεί πλήρως το όνειρο είναι η «τέλεια» γυναίκα.\nΚάποτε μπορεί να ζούσε μια αρκετά δραστήρια εργένικη ζωή ο ηθοποιός, πλέον όντας κατασταλαγμένος, ψάχνει την γυναίκα της ζωής του.\nΠοια είναι η «τέλεια» γυναίκα για τα μάτια του;\n«Σίγουρα θα πρέπει να είναι µια γυναίκα δυναµική, που θα ξέρει όµως πότε θα πρέπει να ακολουθήσει τον άνδρα της. Μια γυναίκα χωρίς αναστολές, γεµάτη ενέργεια και πάθος για τη ζωή, µε όνειρα και σεβασµό για τη δουλειά µου. Επίσης, θα πρέπει να θέλει να δηµιουργήσει οικογένεια µαζί µου, άσχετα µε το πόσα χρήµατα έχω στον λογαριασµό µου, µια γυναίκα που θα θέλει τον Χρήστο και όχι τον Βασιλόπουλο», δηλώνει στη Real.\nκαι συμπληρώνει: «Κι επειδή είµαι και καλοφαγάς, σίγουρα θα πρέπει να µαγειρεύει καλά. Πέρα από την πλάκα, η ψυχολογική υποστήριξη για µένα, λόγω της φύσης της δουλειάς µου, είναι ένας πολύ σηµαντικός παράγοντας. Θέλω µια γυναίκα που να µε σπρώχνει να ξεπεράσω τα όριά µου, ειδικά πάνω στη δουλειά».\nΚορίτσια μήπως πληροί κάποια από σας τα κριτήρια που έβαλε ο Χρήστος Βασιλόπουλος;\nΧρηματιστήριο: Γιατί οι ξένοι δεν αφήνουν να διορθώσει η αγορά


ΘΕΣΕΙΣ ΚΑΙ ΑΝΤΙΠΑΡΑΘΕΣΕΙΣ : Πολιτικών Κοινοβουλευτικών Κομμάτων - ΦΩΝΗ ΤΗΣ ΚΟΡΙΝΘΙΑΣ\nHome / ΠΟΛΙΤΙΚΗ / ΘΕΣΕΙΣ ΚΑΙ ΑΝΤΙΠΑΡΑΘΕΣΕΙΣ : Πολιτικών Κοινοβουλευτικών Κομμάτων\nΘΕΣΕΙΣ ΚΑΙ ΑΝΤΙΠΑΡΑΘΕΣΕΙΣ : Πολιτικών Κοινοβουλευτικών Κομμάτων\nΦωνή Κορινθίας Editor 14.7.18 ΠΟΛΙΤΙΚΗ\nΨηφίστηκε επί της αρχής το νομοσχέδιο για την μεταρρύθμιση στην Τοπική Αυτοδιοίκηση\nΠέρασε από τις επιτροπές το νομοσχέδιο του προγράμματος Κλεισθένης για την τοπική αυτοδιοίκηση. Το νομοσχέδιο για την «Μεταρρύθμιση του θεσμικού πλαισίου της Τοπικής Αυτοδιοίκησης» ψηφίστηκε επί της αρχής από την κυβερνητική πλειοψηφία. Αντίθετα, η ΝΔ, η ΔΗΣΥ και το ΚΚΕ καταψήφισαν, ενώ ΧΑ, Ποτάμι και Ένωση Κεντρώων επιφυλάχθηκαν για να τοποθετηθούν στην Ολομέλεια.\nΣτο νομοσχέδιο περιλαμβάνονται ρυθμίσεις για το πλαίσιο οργάνωσης και λειτουργίας των Φορέων Διαχείρισης Απορριμμάτων (ΦΟ.ΔΣ.Α.), ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με την απονομή ιθαγένειας και την πολιτογράφηση και άλλες διατάξεις αρμοδιότητας του υπουργείου Εσωτερικών.\nΩστόσο, το σημείο που έφερε την μεγαλύτερη αντίδραση από την Τοπική Αυτοδιοίκηση αφορά την εισαγωγή της απλής αναλογικής από την επόμενη εκλογική διαδικασία, η οποία αναμένεται πως θα φέρει ακυβερνησία στα δημοτικά και περιφερειακά συμβούλια.\nΗ συζήτηση συνεχίζεται στην επιτροπή, σήμερα και αύριο και αναμένεται μέχρι το τέλος της εβδομάδας να ψηφιστεί από την Ολομέλεια.\nΌλο το κείμενο της τροπολογίας της ΝΔ για τις συντάξεις\nΤην τροπολογία της για τη μη περικοπή των συντάξεων πρόκειται να καταθέσει η Νέα Δημοκρατία σε λίγη ώρα στον πρόεδρο της Βουλής, Νίκο Βούτση. Το κείμενο της τροπολογίας έχει ως εξής:\nΣτο σχέδιο νόμου του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης «Ασφαλιστικές και συνταξιοδοτικές ρυθμίσεις – Αντιμετώπιση της αδήλωτης εργασίας – Ενίσχυση της προστασίας των εργαζομένων – Επιτροπεία ασυνόδευτων ανηλίκων και άλλες διατάξεις.».\nΘέμα: Παύση ισχύος των συνταξιοδοτικών παρεμβάσεων με τις οποίες εφαρμόζονται περαιτέρω περικοπές στις κύριες και επικουρικές συντάξεις από 1-1-2019.\nΑΙΤΙΟΛΟΓΙΚΗ ΕΚΘΕΣΗQ Με το ν. 4387/2016 (Α’ 85), ο οποίος τροποποιήθηκε με το ν.4472/2017 (Α’74) και ενσωματώθηκε στο Μεσοπρόθεσμο Πλαίσιο Δημοσιονομικής Στρατηγικής 2019-2022 του ν. 4549/2018 (Α’105), αποφασίστηκαν, αποκλειστικά με ψήφους της κυβερνητικής πλειοψηφίας, νέες περικοπές συντάξεων από 1-1-2019.\nΗ Κυβέρνηση θριαμβολογεί ότι η χώρα θα συνεχίσει να υπερκαλύπτει τους δημοσιονομικούς στόχους. Υπεραπόδοση που οφείλεται στην υπερφορολόγηση των πολιτών, στην περικοπή των συντάξεων και των κοινωνικών επιδομάτων, στα αναγκαστικά μέτρα είσπραξης καθώς και στην εσωτερική στάση πληρωμών στην πραγματική οικονομία.\nΠαράλληλα, υποστηρίζει ότι η χώρα βγαίνει με “καθαρό” τρόπο από τα μνημόνια και ο αρμόδιος Ευρωπαίος Επίτροπος άφησε ανοιχτό το ενδεχόμενο να μην εφαρμοστεί το ψηφισμένο αυτό μέτρο από την Κυβέρνηση.\nΣε αυτή την περίπτωση η Κυβέρνηση οφείλει τώρα να καταργήσει τις διατάξεις που προβλέπουν την αναπροσαρμογή κύριων και επικουρικών συντάξεων από 1-1-2019, ως ελάχιστη ανταπόκριση στα υπερβολικά βάρη τα οποία επωμίστηκαν οι Έλληνες πολίτες, ειδικότερα τα ασθενέστερα εισοδηματικά στρώματα, από τις πολιτικές της σημερινής Κυβέρνησης.\nΣημειώνεται ότι οι σχετικές περικοπές δεν περιλαμβάνονται στο τρίτο αχρείαστο μνημόνιο που ψηφίστηκε το καλοκαίρι του 2015 αλλά ενσωματώθηκαν μεταγενέστερα και αποτελούν το κόστος των καθυστερήσεων και της ανικανότητας της Κυβέρνησης ΣΥΡΙΖΑ και ΑΝΕΛ.\nΓια τον λόγο αυτό, αλλά και επειδή η Νέα Δημοκρατία δεν πιστεύει ότι είναι αναγκαία η νέα μεγάλη μείωση των συντάξεων, την οποία άλλωστε είχε καταψηφίσει τόσο το 2016, όσο και το 2017 και το 2018, προτείνεται η κατάργηση των επιπλέον περικοπών κύριων και επικουρικών συντάξεων. Δηλαδή προτείνεται η κατάργηση της περικοπής της προσωπικής διαφοράς από 01.01.2019, η οποία θα μειώσει αναλόγως τα ποσά των καταβαλλόμενων κύριων και επικουρικών συντάξεων, καθώς και η μείωση των κύριων και επικουρικών συντάξεων, συμπεριλαμβανομένων και των οικογενειακών παροχών. Οι περικοπές αυτές, σύμφωνα με το Παράρτημα του άρθρου 119 του ν. 4549/2018 (Α’105) ανέρχονται, σε μικτή βάση, στο ποσό των 2.882 εκ. ευρώ για το έτος 2019, στο ποσό των 2.967 εκ. ευρώ για το έτος 2020, στο ποσό των 3.115 εκ. ευρώ για το έτος 2021 και στο ποσό των 2.918 εκ. ευρώ για το έτος 2022, σωρευτικά. Στο πλαίσιο αυτό, καθίσταται απαραίτητο να καταργηθούν οι σχετικές διατάξεις του ν. 4472/2017, καθώς και να παύσει η ισχύς των διατάξεων του ν. 4387/2016 που προβλέπουν περαιτέρω περικοπές κύριων και επικουρικών συντάξεων και κατάργηση της προσωπικής διαφοράς από 1-1-2019, στα προαναφερθέντα ποσά.\nΓραμματέας του Τομέα Επικοινωνίας του ΚΙΝΑΛ ο Σταμάτης Μαλέλης\nΓραμματέας του Τομέα Επικοινωνίας του Κινήματος Αλλαγής αναλαμβάνει ο δημοσιογράφος Σταμάτης Μαλέλης.\nΤην ανακοίνωσε έκανε η ίδια η πρόεδρος του ΚΙΝΑΛ Φώφη Γεννηματά στη συνεδρίαση της Εκτελεστικής Γραμματείας του κόμματος. Ο Σταμάτης Μαλέλης θα αντικαταστήσει τον Δημήτρη Τσιόδρα ο οποίος αποχώρησε από το ΚΙΝΑΛ, ακολουθώντας τον Σταύρο Θεοδωράκη.\nΟ πολύπειρος δημοσιογράφος, το όνομα του οποίου είναι ταυτισμένο με την ελληνική τηλεόραση, τα τελευταία χρόνια επιδεικνύει ιδιαίτερο ενδιαφέρον ενασχόλησης με τα κοινά, καθώς εκλέχθηκε μέλος της Κεντρικής Επιτροπής της ΔΗΜΑΡ, ενεπλάκη στη δημιουργία του νέου φορέα της Κεντροαριστεράς ενώ φέρεται να έχει εκφράσει και ενδιαφέρον να διεκδικήσει την περιφέρεια Βορείου Αιγαίου.\nΌπως ανακοίνωσε η Πρόεδρος του Κινήματος Αλλαγής Φώφη Γεννηματά στη συνεδρίαση της Εκτελεστικής Γραμματείας, Γραμματέας του Τομέα Επικοινωνίας του Κινήματος Αλλαγής, αναλαμβάνει ο δημοσιογράφος Σταμάτης Μαλέλης.\nΤρίτη πολιτική δύναμη και στην Αττική η Χρυσή Αυγή\nΣυνεχίζουν και βγαίνουν στην δημοσιότητα τα στοιχεία της δημοσκοπήσεως της Κάπα Research, η οποία διενεργήθηκε περιφερειακά. Ήδη είδαμε τα στοιχεία της δημοσκοπήσεως αυτής για την Πελοπόννησο και την Κρήτη, αλλά και την συνολική δημοσκόπηση που αναγάγει τα ποσοστά της Χρυσής Αυγής στο 11,41%! Αυτή τη φορά έχει σειρά η Αττική και οι περιφέρειές της, όπου για άλλη μία φορά η Χρυσή Αυγή αναδεικνύεται Τρίτη πολιτική δύναμη και μάλιστα με μεγάλη διαφορά από το κλεφτοΠαΣΟΚ, το οποίο αγωνίζεται μαζί με το ΚΚΕ για το ποιος θα μπει τελευταίος στην Βουλή. Συγκεκριμένα, η δημοσκόπηση αναδεικνύει τη ΝΔ πρώτη με 22,3% έναντι 19,5% του Σύριζα, ενώ η Χρυσή Αυγή παίρνει 7,4% (9,7% με αναγωγή). Το ΠαΣοΚ με 6,6% και το ΚΚΕ με 6,5% εισέρχονται στην Βουλή και από κει και κάτω τα ποσοστά είναι εξαιρετικά χαμηλά και δεν οδηγούν στο Κοινοβούλιο προεκλογικό αφήγημα πουλώντας, ξανά, φύκια για μεταξωτές κορδέλες.\nΜε τις συντάξεις η κυβέρνηση καλλιεργεί ψεύτικες προσδοκίες\n«Η μόνη λύση για να μη μειωθούν ξανά οι συντάξεις είναι να ψηφιστεί αύριο στη Βουλή η σχετική τροπολογία που έχει καταθέσει το ΚΚΕ» σχολιάζει, με αφορμή δηλώσεις κυβερνητικών στελεχών, το Κομμουνιστικό Κόμμα. Όπως υποστηρίζει, «όλα τα άλλα είναι για να καλλιεργούνται ψεύτικες προσδοκίες, προκειμένου η κυβέρνηση να στηρίξει το παραμύθι για δήθεν μεταμνημονιακή εποχή» αναφέρει το Γραφείου Τύπου του κόμματος. Σημειώνεται ότι είχε προηγηθεί δήλωση της υπουργού Εργασίας, Έφη Αχτσιόγλου, ότι αισιοδοξεί πως δεν θα κοπούν οι συντάξεις τον Ιανουάριο του 2019 και το το μέτρο αποτελεί κατάλοιπο εμμονής του ΔΝΤ.\nΟ πρόεδρος της Ένωσης Κεντρώων μίλησε στο Ραδιόφωνο 24/7 στους 88,6 σημειώνοντας πως δεν αναγνωρίζει τη «συμφωνία Τσίπρα - Κοτζιά» για το Σκοπιανό, ενώ για τη ΝΔ είπε, ότι κρατά «στάση Πόντιου Πιλάτου» «Η ακύρωση της συμφωνίας για το Σκοπιανό είναι ο όρος που θα θέσει η Ένωση Κεντρώων προκειμένου να συμμετάσχει στην κυβέρνηση μετά τις εκλογές εφόσον το πρώτο κόμμα δεν έχει αυτοδυναμία. Τη δήλωση αυτή έκανε ο πρόεδρος της Ένωσης Κεντρώων Βασίλης Λεβέντης μιλώντας στο Ραδιόφωνο 24/7 στους 88,6 και στην εκπομπή «Παιχνίδια εξουσίας» των Β. Σκουρή και Α. Σπανού. Στην ερώτηση αν υπαινίσσεται ειδικό δικαστήριο απάντησε ως εξής: «Καθένας που βλάπτει τη χώρα πρέπει να αναλαμβάνει τις ευθύνες του. Η Δικαιοσύνη θα κρίνει». Και τόνισε: «Δεν αναγνωρίζω τη συμφωνία για το σκοπιανό, είναι συμφωνία Τσίπρα-Κοτζιά. Ο κ. Μητσοτάκης δεν απάντησε στην επιστολή μου γιατί είναι και αυτός ένοχος από τη στιγμή που αποδεχόταν τη σύνθετη ονομασία. Η ΝΔ έχει στάση Πόντιου Πιλάτου. Να κάνουμε υπομονή να πέσει ο Τσίπρας. Παραβίασαν κάθε έννοια κοινοβουλευτισμού. Να δώσει ο λαός δύναμη στην Ενωση Κεντρώων για να μη γίνεται κυβέρνηση χωρίς εμάς ώστε να θέσουμε τους όρους μας, ανάμεσα στους οποίους το σκοπιανό». Επιτέθηκε στον πρωθυπουργό Α. Τσίπρα λέγοντας ότι «είναι εκτός τόπου και χρόνου. Εχουν αριστερές καταβολές και αναφορά στον διεθνισμό». Τον κατήγγειλε επίσης για το εξής: «Ο κ. Τσίπρας με κορόιδεψε, μου είπε ότι πρώτα θα γίνει η συνταγματική αναθεώρηση στα Σκόπια και μετά η ένταξη στο ΝΑΤΟ».\nΟι ΑΝΕΛ ψήφισαν επί της αρχής το σχέδιο Κλεισθένης,\nαλλά ο Καμμένος διαφωνεί τώρα με την απλή αναλογική!\nΑνοιχτό το ενδεχόμενο να μην υπερψηφίσει τις ρυθμίσεις του σχεδίου «Κλεισθένης Ι» που αφορούν την απλή αναλογική για τις εκλογές στην Τοπική Αυτοδιοίκηση άφησε ο πρόεδρος των ΑΝΕΛ, Πάνος Καμμένος, την ώρα που το κόμμα του ψήφιζε «ναι» επί της αρχής στην σχετική επιτροπή όπου συζητήθηκε το νομοσχέδιο! Σε δηλώσεις του μετά τη συνάντηση που είχε με τον πρόεδρο της ΚΕΔΕ Γιώργο Πατούλη, σχετικά με την θέσπιση της απλής αναλογικής στις ερχόμενες εκλογές της ΤΑ, ο κ. Καμμένος δήλωσε πως βλέπει θετικά την πρόταση για ελάχιστο ποσοστό 3% για την είσοδο των δημοτικών και περιφερειακών συνδυασμών στην τοπική αυτοδιοίκηση, διαφοροποιούμενος στα σχέδια του ΣΥΡΙΖΑ για επιβολή απλής αναλογικής.\nΌπως αναφέρεται σε σχετική ανακοίνωση των ΑΝΕΛ: «Ο Πάνος Καμμένος διεμήνυσε στην Κοινοβουλευτική Ομάδα των ΑΝΕΞΑΡΤΗΤΩΝ ΕΛΛΗΝΩΝ, παρότι η ψήφος είναι κατά συνείδηση, ότι – όπως και ο πρώην δήμαρχος Πάρου κ. Ραγκούσης είναι υπέρ του 3% – αυτό θα βοηθήσει στην κυβερνητική επιλογή της απλής αναλογικής και στην κυβερνησιμότητα δήμων και περιφερειών και θα επιδιωχθεί να γίνει αποδεκτό από τον αρμόδιο υπουργό». Εάν οι ΑΝΕΛ δεν ψηφίσουν την διάταξη αυτή, δεν θα περάσει από την Ολομέλεια της Βουλής, καθώς δεν το ψηφίζουν τα άλλα κόμματα.\nΑνακοίνωση για τα όσα είπε ο πρωθυπουργός στο υπουργικό του συμβούλιο\nΟ κ. Τσίπρας είναι γνωστό ότι δεν είχε ποτέ καλή σχέση με την αλήθεια. Προκειμένου να στήσει το προεκλογικό αφήγημά του, επιμένει να πουλάει φύκια για μεταξωτές κορδέλες. Με δεσμεύσεις ως το 2060, με προψηφισμένα μέτρα ως το 2020, με αποφάσεις για πρωτογενή πλεονάσματα που δεν έχει πετύχει καμία χώρα στον κόσμο, με αυξημένη τρίμηνη εποπτεία της χώρας, επιμένει να κάνει λόγο για καθαρή έξοδο. Για το μόνο που δεν μίλησε είναι αυτό που έχει απόλυτη κι επείγουσα ανάγκη η χώρα: Πώς θα έρθει ανάπτυξη. Πώς θα δημιουργηθούν δουλειές. Αντί γι’ αυτό αφιέρωσε τη μισή ομιλία του στο πώς θα ενισχύσει το δίπολο με τη ΝΔ, ποντάροντας στο γνώριμό του γήπεδο της πόλωσης και του διχασμού. Το μόνο που τον νοιάζει είναι τα ποσοστά του στις εκλογές.\n* Ο Δημήτρης Τσιόδρας είναι εκπρόσωπος Τύπου του Ποταμιού.\nΦτΚ - Φύλλο 1733 - 25/2/2021\nΠΡΩΤΟΣΕΛΙΔΟ ΑΡΘΡΟ ΤΟΥ «ΚΟΡΙΝΘΙΟΥ» φ.1729\nΜΕ ΤΟ ΘΑΡΡΟΣ ΤΗΣ ΓΝΩΜΗΣ Ο «Κορίνθιος» Ποια είναι η αλήθεια και που είναι το ψέμα για την πανδημία; ...


«Μήπως ο Μάνος έχει δολοφονικά ένστικτα; Υπήρχε ενδοοικογενειακή βία…»: Ξέσπασε η μάνα της Ρούλας Πισπιρίγκου | Τι λες τώρα;\nHome \_ Ελλάδα \_ «Μήπως ο Μάνος έχει δολοφονικά ένστικτα; Υπήρχε ενδοοικογενειακή βία…»: Ξέσπασε η μάνα της Ρούλας Πισπιρίγκου\n«Μήπως ο Μάνος έχει δολοφονικά ένστικτα; Υπήρχε ενδοοικογενειακή βία…»: Ξέσπασε η μάνα της Ρούλας Πισπιρίγκου\nΤι λες τώρα; 11 Απριλίου, 2022 5:17 ΜΜ\nΑνοιχτές κατηγορίες εις βάρος του Μάνου Δασκαλάκη έριξε η μητέρα της 33χρονης Ρούλας, κατηγορώντας τον για “δολοφονικά ένστικτα”. H Ρούλα Πισπιρίγκου «έχει πέσει από τα σύννεφα» μετά τη συνέντευξη του Μάνου Δασκαλάκη, όπως είπε η μητέρα της. Σύμφωνα με την ίδια, στο σπίτι της οικογένειας υπήρχε ενδοοικογενειακή βία και «ποιος πένθησε και ποιος δεν πένθησε όταν χάθηκαν τρία παιδιά η Πάτρα το ξέρει». Παράλληλα, πληροφορίες κάνουν λόφο για προσαγωγή ατόμου τις επόμενες ώρες!\n«Μήπως ο κύριος έχει δολοφονικά ένστικτα να μπει στο κελί να σκοτώσει έναν άνθρωπο;» διερωτήθηκε η μητέρα της κατηγορουμένης για τη δολοφονία της Τζωρτζίνας με κεταμίνη.\n“Η Ρούλα είναι σε άσχημη ψυχολογική κατάσταση, δεν μπορεί να το δεχτεί ότι είναι εκεί”, δήλωσε η μητέρα της Πισπιρίγκου\n«Η Ρούλα είναι σε άσχημη ψυχολογική κατάσταση, δεν μπορεί να το δεχτεί ότι είναι εκεί. “Μαμά βγάλε με, είναι άδικο” αυτό ζητάει σε κάθε τηλεφωνική επικοινωνία που έχουμε. Κάποια πράγματα όχι την έχουν ενοχλήσει την έχουν καταρρεύσει γιατί δεν τα περίμενε. Από εκεί και πέρα της είπα να κάνει υπομονή και όλα θα γίνουν» είπε στο STAR.\nΓια τη συνέντευξη του Μάνου Δασκαλάκη στην Αγγελική Νικολούλη σχολίασε: «είχε πέσει από τα σύννεφα. Αυτά τα πράγματα που λέγονται… Οτι είναι χειριστική. Ποιος χειριζόταν ποιον; Δεν θέλω να κατηγορήσω, μη με βάζετε σε αυτή τη θέση. Η Ρούλα είχε τόσο μεγάλη αγάπη που μπορούσε να καταντήσει και εμμονή δεν ντρέπομαι να το πω. Είχε δώσει τα πάντα σε αυτό τον άνθρωπο.\nΜητέρα Πισπιρίγκου: “Μήπως ο κύριος έχει δολοφονικά ένστικτα να μπει στο κελί να σκοτώσει έναν άνθρωπο”;\nΜήπως ο κύριος έχει δολοφονικά ένστικτα να μπει στο κελί να σκοτώσει έναν άνθρωπο; Μήπως ο κύριος αυτός μας πει πόσο πένθησε για τα παιδιά του με… Δεν θέλω να πω τώρα. Η ψυχολόγος που πηγαίνανε έχει την απολογία του ότι πένθησε μία μέρα για τη Μαλένα και θα βγει να μιλήσει όταν την καλέσουν οι Αρχές. Ποιος πένθησε και ποιος δεν πένθησε όταν χάθηκαν τρία παιδιά η Πάτρα το ξέρει».\n«Ο κύριος Δασκαλάκης είχε αποχωρήσει από την οικία. Λόγω ενδοοικογενειακής βίας. Δεν θέλω να πω τίποτα άλλο. Η κόρη μου τον έδιωξε και έκανε αίτηση διαζυγίου. Δεν είχε κάνει καταγγελία γιατί ήταν χειριστικός ο πρώην σύζυγός της. Οταν είχε γυρίσει μετά τον θάνατο της Ιριδας η κόρη μου δεν έκανε κάτι όταν της είπε θέλω να είμαστε εγώ η Τζωρτζίνα και εσύ» υποστήριξε η Ελένη Λεγάτου.


Το χειροποίητο φως νέου υπογράφει τη συνήθεια για την επιχείρηση, τους εγχώριους φραγμούς και τα δωμάτια παιχνιδιών\nΑρχική Σελίδα\tΠροϊόνταΕλαφριά σημάδια νέου συνήθειας\nΕυκίνητη λουρίδα νέου οδηγήσεων (21)\nRGB οδήγησε νέον flex (16)\nΕλαφριά σημάδια νέου συνήθειας (24)\nΜεγάλες Εικόνας : Το χειροποίητο φως νέου υπογράφει τη συνήθεια για την επιχείρηση, τους εγχώριους φραγμούς και τα δωμάτια παιχνιδιών\nΜπορέστε να παρέχετε τη γραφική παράσταση και τις λέξεις νέου των οδηγήσεων συνήθειας για να ανταποκριθεί στις ανάγκες σχεδίου σας. Τελειοποιήστε για μια εξατομικευμένη και διακοσμητική προσθήκη στο σπίτι σας ή την χρησιμοποιήστε για να προσθέσετε έναν επιτυχία-παράγοντα και να προσελκύσετε περισσότερη προσοχή στο επιχειρησιακό διάστημά σας! Το νέο μας είναι ασφαλές και αποδοτικό να τρέξει, δεδομένου ότι το σχοινί των οδηγήσεων δεν θα πάρει υπερβολικά καυτό και τα χαμηλής ενέργειας μέσα παραγωγής που μπορείτε να δημιουργήσετε έναν μεγαλύτερο αντίκτυπο για τις λιγότερες ηλεκτρικές δαπάνες.\nΓίνοντας από τους ελαφριούς σωλήνες νέου των οδηγήσεων που είναι παιδί-ασφαλείς και γη φιλική. ΚΑΝΕΝΑ επιβλαβές αέριο χρηματοκιβώτιο που αγγίζει (δεν θα θερμάνει επάνω) Εύκολος εγκαταστήστε Χαμηλές σε ενέργεια ανάγκες 100.000 ώρες της διάρκειας ζωής. Όλα τα χρώματα είναι άσπρα όταν δεν φωτίζονται.\n• Δροσερό, μοναδικό και εξατομικευμένο ελαφρύ σχέδιο νέου από μόνοι σας.\n• Εύκολη εγκατάσταση: Όλα τα σημάδια καθορίζονται στη διαφανή ακρυλική υποστήριξη που είναι λέιζερ που κόβεται στην ίδια μορφή που κρύβει κάτω από τις επιστολές. Υπάρχουν μικρές τρύπες βιδών στην ακρυλική υποστήριξη. Το σημάδι νέου θα καθοριστεί στον τοίχο με τα καρφιά μέσω των τρυπών βιδών.\n• Εξοπλισμός: διαφανές καλώδιο 6ft + σκοινί δύναμης 4ft μαύρο με ένα βούλωμα και έναν διακόπτη. Παραδίδουμε το σωστούς προσαρμοστή και το βούλωμα για όλες τις διεθνείς τάξεις.\nΜας ελάτε σε επαφή με για να οργανώσετε σήμερα το απόσπασμα νέου συνήθειάς σας!\nΤρεις πίνακες βάσεων ειδών.\n1. Κοίλος έξω, πίνακες βάσεων αόρατοι.\n2. Η περίληψη, πίνακες βάσεων είναι μορφή με την εικόνα ή επιστολές.\n3. Ολόκληρος ο πίνακας, πίνακες βάσεων είναι inerratic μορφή. (Ανώτατο μέγεθος: 100cm*240cm)\nΤο χρώμα μπορεί να προσφερθεί.\nΣημάδια φραγμών νέου συνήθειας\nΤο φως νέου συνήθειας των οδηγήσεων υπογράφει το ακρυλικό υλικό 12V συνεχές ρεύμα εύκολο Instllation σιλικόνης\nΚυρτά ακρυλικά οδηγημένα συνήθεια σημάδια νέου, φωτισμένο βούλωμα της ΕΕ ΑΜΕΡΙΚΑΝΙΚΟΎ UK Au πινάκων σημαδιών των οδηγήσεων\nΥψηλά ελαφριά σημάδια νέου συνήθειας φωτεινότητας 2 έτη εξουσιοδότησης για την επιχειρησιακή επίδειξη\nΣημάδια νέου των εξατομικευμένων ευκίνητων οδηγήσεων συνήθειας με το προαιρετικό χρώμα 14 ειδών\nΟδηγημένα επί παραγγελία σημάδια νέου για την επιχείρηση δωματίων παιχνιδιών, τους φραγμούς επιχειρήσεων και σπιτιών


Η προσέγγισή της και η αδυναμία των τιμών για την υπέρβασή της καθώς είχαν βελτιωθεί οι συνθήκες ανόδου έχει προς το παρόν αποτύχει με αποτέλεσμα την ισχυροποίηση αυτής.\nΗ διατήρηση των κλεισιμάτων υψηλότερα του 1472 καθίσταται απολύτως απαραίτητη προκειμένου να μην εκδηλωθεί μια σημαντική υποχώρηση. Η άμεση επαναφορά των τιμών με στόχο την δυναμική υπέρβαση του πεδίου αντίστασης που ορίζουν οι πλευρές Ε (κανάλι ΕΖ) και Β (ανοδικό τρίγωνο ΑΒ) με το 1545 αποτελεί μονόδρομο.\nΟι συνεχόμενες αποτυχημένες προσπάθειες για την επαναφορά των κλεισιμάτων πάνω από την περιοχή του 1545 και την έξοδο από το κανάλι ΕΖθα επαναφέρει σε ισχύ τις πτωτικές συνθήκες και σε δοκιμασία το 1472 από την αντοχή του οποίου θα εξαρτηθεί η περαιτέρω πορεία των τιμών.\nΣτήριξη: α) 5,10 β) 4,82\nΑντίσταση: α) 5,45 β) 5,76\nΤο βραχυχρόνιο κατερχόμενο κανάλι ΑΒ συνεχίζει να έχει υπό τον έλεγχό του την κατεύθυνση και την διακύμανση των τιμών διατηρώντας σε πλήρη ισχύ τις ενισχυμένες συνθήκες πτωτικής κίνησης. Η πρόσφατη προσέγγιση της πλευράς Β και η εκ νέου υποχώρηση της μετοχής θα βάλει σε δοκιμασία την αντοχή του 5,10.\nΗ παραμονή των κλεισιμάτων πάνω από την περιοχή του 5,10 είναι απολύτως απαραίτητη για την ενίσχυση των ανοδικών συνθηκών. Η διάσπαση της πλευράς Β και η υπέρβαση του 5,45 θα αποτελέσει σημαντική εξέλιξη για την επαναφορά των τιμών σε καθεστώς ανόδου.\nΗ καθοδική διάσπαση του 5,10 σε συνδυασμό με την παραμονή των κλεισιμάτων κάτω από αυτό θα οδηγήσει την μετοχή στην περιοχή του 4,82 και αν παραμείνει η αδυναμία, η επαφή με την πλευρά Α θα γίνει σε χαμηλότερα επίπεδα.\nΠερισσότερα σε αυτή την κατηγορία: « Ομόλογα: Στο 1,16% η απόδοση του 10ετούς Ομόλογα: Στο 1,14% η απόδοση του 10ετούς »


Επικίνδυνες οι συνθήκες διαβίωσης στους καταυλισμούς για χιλιάδες εγκλωβισμένους | ΡΕΠΟΡΤΑΖ | ΡΙΖΟΣΠΑΣΤΗΣ\nΠεριοδείες σε δομές προσφύγων πραγματοποίησαν κλιμάκια του ΚΚΕ και διαπίστωσαν, για άλλη μια φορά, την απαράδεκτη κατάσταση\nΕγκλωβισμένοι πρόσφυγες και μετανάστες σε χώρους ακατάλληλους. Στοιβαγμένοι χωρίς ιατρική και φαρμακευτική υποστήριξη. Με το χειμώνα να πλησιάζει... Αυτή είναι η αφόρητη κατάσταση που έχει δημιουργηθεί στα νησιά του Αιγαίου, από την αύξηση του αριθμού των προσφύγων και των μεταναστών που φτάνουν στη χώρα μας το τελευταίο χρονικό διάστημα. Και που προστίθενται σε πολλούς ακόμα που από προσωρινή παραμονή, έχουν φτάσει να ζουν πολλά χρόνια, κυριολεκτικά παγιδευμένοι...\nΔίπλα σε αυτούς τους ανθρώπους βρέθηκαν τη βδομάδα που πέρασε κλιμάκια του ΚΚΕ. Και διαπίστωσαν από κοντά μια κατάσταση, αποτέλεσμα της απάνθρωπης πολιτικής κυβέρνησης - ΕΕ. Βρέθηκαν σε δομές προσφύγων, αλλά και σε Κέντρα Υποδοχής και Ταυτοποίησης σε Σχιστό, Μαλακάσα, Ελαιώνα, Ν. Καβάλα, Σάμο, Μόρια και Καρά Τεπέ Λέσβου. Και επισήμαναν την ανάγκη να πάψει τώρα ο διπλός εγκλωβισμός, αλλά να υπάρξουν και ανθρώπινες συνθήκες παραμονής για όλους.\nΤην ίδια στιγμή, η κυβέρνηση της ΝΔ επιλέγει να προχωρήσει σε μέτρα έντασης της καταστολής και του αυταρχισμού, μεγαλύτερης εμπλοκής του Προσφυγικού - Μεταναστευτικού στους ενδοϊμπεριαλιστικούς ανταγωνισμούς, διαιώνισης της ίδιας απαράδεκτης κατάστασης. Ακολουθώντας τα χνάρια του ΣΥΡΙΖΑ...\nΣτον προσφυγικό καταυλισμό του Ελαιώνα βρέθηκε κλιμάκιο του ΚΚΕ, με επικεφαλής τον Νίκο Σοφιανό, μέλος του ΠΓ της ΚΕ του ΚΚΕ και δημοτικό σύμβουλο Αθήνας με τη «Λαϊκή Συσπείρωση». Πρόκειται για προσωρινή δομή, η οποία έγινε μόνιμη, με συνέπεια τον εγκλωβισμό πολλών ξεριζωμένων για 1 έως 2 χρόνια μέσα σε κοντέινερ.\nΣήμερα η δομή (είναι χωρισμένη σε 3 τομείς με 320 κοντέινερ) φιλοξενεί 1.600 ανθρώπους από 43 διαφορετικές εθνικότητες. Πρόκειται για τη μέγιστη χωρητικότητα του καταυλισμού. Οταν παρουσιαστεί οποιαδήποτε κενή θέση συμπληρώνεται αμέσως. Ερχονται απευθείας από τα νησιά. Σε κάθε εμπορευματοκιβώτιο μένουν συνήθως 6 άτομα, αλλά μπορούν να τοποθετηθούν μέχρι 8. Παράλληλα, ο συνολικός πληθυσμός των ανηλίκων στον καταυλισμό φτάνει περίπου τα 600 άτομα. Οσον αφορά τον μικρό αριθμό των σκηνών που υπάρχουν έξω από τον καταυλισμό, πρόκειται για ανθρώπους που ήρθαν στη χώρα μας το καλοκαίρι.\nΤο νηπιαγωγείο δέχεται 70 παιδιά και αναμενόταν ο διορισμός των αναπληρωτών για να ξεκινήσει να λειτουργεί. Υπάρχουν και οκταμηνίτες εκπαιδευτικοί για την ενισχυτική διδασκαλία. Τα παιδιά του Δημοτικού μέχρι πέρσι μεταφέρονταν με λεωφορεία σε κοντινά σχολεία όπου υπάρχουν τάξεις υποδοχής και στα διαπολιτισμικά. Φέτος, για πρώτη φορά, δεν είναι εξασφαλισμένη η μεταφορά των μαθητών στα σχολεία και μέχρι στιγμής δεν υπάρχει καμιά ενημέρωση από τους αρμόδιους πώς θα ρυθμιστεί αυτό το πρόβλημα.\nΟπως επισήμανε ο Ν. Σοφιανός «υπάρχει ανάγκη όλος αυτός ο κόσμος να κατευθυνθεί στις χώρες προορισμού, γιατί αυτό θέλει. Για όσο διάστημα παραμένει, λόγω της υλοποίησης της αντιμεταναστευτικής πολιτικής της ΕΕ και των ελληνικών κυβερνήσεων, της σημερινής και της προηγούμενης, στοχεύουμε να διεκδικήσουμε τα δικαιώματά τους. Δικαιώματα και στη σίτιση, δικαιώματα και στους όρους διαβίωσής τους εδώ, αλλά και στις εκπαιδευτικές ανάγκες που υπάρχουν σε πάνω από 600 παιδιά όλων των εκπαιδευτικών ηλικιών που βρίσκονται στη δομή του Ελαιώνα».\nΣτην προσφυγική δομή της Μαλακάσας μένουν πάνω από 1.700 ξεριζωμένοι (450 - 500 είναι ανήλικοι), οι οποίοι στη συντριπτική τους πλειοψηφία είναι πρόσφυγες από το Αφγανιστάν. Το camp διαθέτει 269 εμπορευματοκιβώτια, 29 διαμερίσματα αλλά και 200 σκηνές όπου ζουν 300 πρόσφυγες σε άθλιες συνθήκες. Πρόκειται για μη καταγεγραμμένα άτομα που δεν προέρχονται από τις οργανωμένες μετακινήσεις των αρχών. Αλλα 200 «βολεύονται» σε κοντέινερ. Η σίτισή τους γίνεται δύο φορές τη μέρα από ΜΚΟ. Οσον αφορά τη χορήγηση του ασύλου στο camp υπάρχουν άνθρωποι που περιμένουν τρία χρόνια για να τους χορηγηθεί, ενώ περίπου 200 άτομα έχουν πάρει άσυλο και δεν έχουν τη δυνατότητα να φύγουν από το στρατόπεδο των προσφύγων.\nΠαράλληλα, σταμάτησε η ανοχή των αρχών στην χωρίς εισιτήριο μεταφορά τους στην Αθήνα που είναι απαραίτητη γι' αυτούς αφού στο στρατόπεδο δεν υπάρχουν καταστήματα για να μπορούν να αγοράσουν βασικά είδη, τρόφιμα και νερό. Υπάρχει ένας γιατρός για τους ενήλικους, παιδίατρος, οδοντίατρος μια φορά τη βδομάδα και ψυχίατρος δυο φορές. Υπάρχουν και τέσσερις νοσηλευτές με οκτάμηνες συμβάσεις. Ωστόσο, τα ιατρεία δεν διαθέτουν τηλέφωνο, με αποτέλεσμα οι γιατροί να μη μπορούν να κλείσουν εύκολα ραντεβού για τους ασθενείς τους, ενώ υπάρχουν ελλείψεις σε φάρμακα.\nΜιλώντας με αυτούς τους ανθρώπους, ο ευρωβουλευτής του ΚΚΕ, Κώστας Παπαδάκης τόνισε πως «υπάρχουν υπαίτιοι για την κατάσταση που βιώνετε: Οι ΗΠΑ, το ΝΑΤΟ, αλλά και η ΕΕ, που έχουν μετατρέψει τις χώρες σας σε ζούγκλα. Τώρα το βασικό ζήτημα για εσάς είναι να πάτε στις χώρες που έχετε επιλέξει ως προορισμό, αλλά ταυτόχρονα να έχετε όλα τα δικαιώματα και τη δυνατότητα να ζείτε με αξιοπρέπεια, χωρίς προβλήματα. Και γι' αυτό παλεύουμε εμείς».\nΣτη δομή του Σχιστού στην οποία περιόδευσε κλιμάκιο του ΚΚΕ με επικεφαλής την Διαμάντω Μανωλάκου, μέλος της ΚΕ και βουλευτή του Κόμματος, βρίσκονται εγκλωβισμένοι 878 άνθρωποι, στη συντριπτική τους πλειοψηφία γυναικόπαιδα και για την ακρίβεια ευάλωτες ομάδες, όπως μονογονεϊκές οικογένειες, πολυμελείς οικογένειες, ΑμεΑ, άνθρωποι με ψυχολογικά προβλήματα.\nΟ παραπάνω αριθμός αναμένεται να αυξηθεί, αφού άρχισε στη δομή του Σχιστού η μεταφορά προσφύγων και μεταναστών από τη Σάμο. Ο καταυλισμός είναι χωρητικότητας 1.000 ατόμων με 153 κοντέινερς και δύο κτίρια με 20 δωμάτια και 6 δωμάτια αντίστοιχα. Το 60% των προσφύγων και μεταναστών που μένουν στο Σχιστό είναι Αφγανοί και το 24% Σύροι. Οι υπόλοιποι είναι κυρίως Ιρανοί. Τα παιδιά στον καταυλισμό είναι 280, όλων των βαθμίδων πρωτοβάθμιας και δευτεροβάθμιας εκπαίδευσης. Τα 28 είναι ασυνόδευτα 14 έως 17 χρόνων.\nΗ Δ. Μανωλάκου στις συνομιλίες της με τους εργαζόμενους τόνισε ότι «μπορεί να είναι ανοιχτή δομή, αλλά τα προβλήματα εγκλωβισμού παραμένουν στο ακέραιο. Το ΚΚΕ όχι μόνο ενημερώθηκε, αλλά και δεσμεύτηκε για την προσπάθεια επίλυσης προβλημάτων και ελλείψεων. Ταυτόχρονα, όμως, απευθύνει το κάλεσμα οι εργαζόμενοι να εντείνουν την πάλη για τα δικαιώματα και τον απεγκλωβισμό των προσφύγων και των μεταναστών, για να κλείσουν οι "Μόριες" και να μη δημιουργηθούν νέες».\nΣτη Νέα Καβάλα Κιλκίς\nΤη δομή φιλοξενίας προσφύγων στη Νέα Καβάλα του Κιλκίς επισκέφτηκε κλιμάκιο του ΚΚΕ, με επικεφαλής τον βουλευτή του Κόμματος Λεωνίδα Στολτίδη. Μεταφέρθηκαν στις αρχές Σεπτέμβρη 1.026 πρόσφυγες μετά από απόφαση της κυβέρνησης. Αυτοί προστέθηκαν στους 1.200 που ζουν ήδη εκεί στα 215 κοντέινερ που είναι εγκατεστημένα. Για τη στέγαση των νέων αφίξεων στήθηκαν 236 αντίσκηνα και δεν υπάρχει ακόμα επίσημη ενημέρωση για το πότε θα υλοποιηθούν οι υποσχέσεις της κυβέρνησης για μεταφορά των προσφύγων σε άλλες δομές φιλοξενίας στη βόρεια Ελλάδα, εντός ενός μήνα.\nΒασικό πρόβλημα της δομής είναι η έλλειψη γιατρών. Καθημερινά σχηματίζονται μεγάλες ουρές στο ιατρείο, στο οποίο βρίσκεται μονάχα μία ορθοπεδικός, ενώ παιδίατρος επισκέπτεται το ιατρείο μερικές φορές τη βδομάδα από την άλλη δομή φιλοξενίας στα Λαγκαδίκια Θεσσαλονίκης. Ο γιατρός εξυπηρετεί μέχρι και 80 ραντεβού τη μέρα, έχοντας στην ευθύνη του και πολλές εγκυμονούσες γυναίκες, αντιμετωπίζοντας τεράστιες δυσκολίες λόγω της έλλειψης διερμηνέων, με ό,τι προβλήματα αυτό συνεπάγεται. Ανάμεσα στους πρόσφυγες έχουν εντοπιστεί κρούσματα ψώρας, με τους εργαζόμενους να τονίζουν πως υπάρχουν τεράστιες ελλείψεις σε φάρμακα, όπως παρακεταμόλη.\nΟ βουλευτής του ΚΚΕ διαβεβαίωσε πως το Κόμμα, εκτός από την απαίτηση κάλυψης των άμεσων αναγκών σε προσωπικό, εξοπλισμό και φάρμακα, «θα πρωτοστατήσει, εντός και εκτός Βουλής στην οργάνωση των αγώνων ενάντια στις πολιτικές της ΕΕ και των ελληνικών κυβερνήσεων».\nΤο Κέντρο Υποδοχής και Ταυτοποίησης της Σάμου επισκέφτηκε αντιπροσωπεία της Τομεακής Επιτροπής Σάμου του ΚΚΕ με επικεφαλής τον ευρωβουλευτή του Κόμματος Λευτέρη Νικολάου - Αλαβάνο.\nΗ κατάσταση στην οποία παραμένουν οι πρόσφυγες και μετανάστες, στην πλειοψηφία τους Αφγανοί, Σύροι, Κογκολέζοι και Ιρακινοί, είναι πολύ άσχημη. Δημιουργείται από την παραμονή άνω των 4.800 ανθρώπων σε εγκαταστάσεις που δημιουργήθηκαν για τη φιλοξενία 700. Οι πρόσφυγες και μετανάστες, μεταξύ των οποίων και 200 ασυνόδευτοι ανήλικοι, στοιβάζονται σε μισοκατεστραμμένα κοντέινερ ή διαμένουν σε σκηνές παραπλεύρως του ΚΥΤ, αφού ο αριθμός είναι εφταπλάσιος. Παρά τις φιλότιμες και υπεράνθρωπες προσπάθειες που καταβάλλει το προσωπικό του ΚΥΤ, των υγειονομικών υπηρεσιών, των υπηρεσιών ασύλου - προσωπικό που δεν αρκεί - αποδεικνύεται ότι όσο παραμένουν οι αιτίες που δημιουργούν τις προσφυγικές ροές και τον εγκλωβισμό των προσφύγων και των μεταναστών, το πρόβλημα δεν μπορεί να αντιμετωπιστεί.\nΟ ευρωβουλευτής του ΚΚΕ κάλεσε τα Εργατικά Κέντρα, τα σωματεία και τους μαζικούς φορείς των νησιών να πάρουν άμεσα αγωνιστικές πρωτοβουλίες για να κλείσουν όλα τα hot spots στη Σάμο και στα άλλα νησιά και να μη δημιουργηθούν άλλα. Στο νησί να υπάρχει μία μικρή μόνο δομή για την καταγραφή, την ταυτοποίηση νέων αφίξεων καθώς και τον υγειονομικό ελέγχο, πλήρως στελεχωμένη με προσωπικό με μόνιμη και σταθερή σχέση εργασίας. Να μεταφερθούν οι πρόσφυγες και μετανάστες σε αξιοπρεπή κέντρα φιλοξενίας της ηπειρωτικής Ελλάδας, όπου θα εξετάζονται τα αιτήματά τους και θα πηγαίνουν στις χώρες πραγματικού προορισμού τους. Να στελεχωθούν όλες αυτές οι υπηρεσίες πλήρως, με εργαζόμενους μόνιμης και σταθερής απασχόλησης.


Προμηθέας τριετίας και συνέντευξη Τύπου με πολλές ειδήσεις! – Sportfmpatras.gr\nHome›ΜΠΑΣΚΕΤ›ΠΡΟΜΗΘΕΑΣ›Προμηθέας τριετίας και συνέντευξη Τύπου με πολλές ειδήσεις!\nΣυνέντευξη Τύπου παραχώρησαν σήμερα οι άνθρωποι του Προμηθέα, με βασικά θέματα τον αππολογισμό της επιτυχημένης φετινής σεζόν και την ανάλυση των πλάνων ενόψει της νέας αγωνιστικής περιόδου.\nΗ συνέντευξη δόθηκε στα γραφεία της ΚΑΕ Προμηθέας και ομιλητές ήταν ο πρόεδρος του Ερασιτέχνη και μεγαλομέτοχος της ΚΑΕ, Βαγγέλης Λιόλιος, ο πρόεδρος της ΚΑΕ, Χρήστος Μήλας και ο προπονητής του Προμηθέα, Μάκης Γιατράς.\nΟι κυριότερες τοποθετήσεις τους σε σχέση με τον απολογισμό της φετινής σεζόν είχαν ως εξής:\nΒαγγέλης Λιόλιος: «Σκοπός της σημερινής συνέντευξης είναι να κάνουμε έναν απολογισμό για τα πεπραγμένα της σεζόν που ολοκληρώθηκε πρόσφατα, αλλά και να μοιραστούμε τις σκέψεις που κάνουμε ενόψει της νέας αγωνιστικής περιόδου. Αν μας ρωτήσετε ποιες είναι οι σκέψεις μας για την επόμενη χρονιά, θα σας απαντήσω ότι η επόμενη χρονιά είναι η πρώτη από τις επόμενες 3. Δηλαδή οι σκέψεις μας δεν αφορούν μόνον του χρόνου, αλλά την επόμενη 3ετία. Αυτό δεν συνηθίζεται στους χώρους μας, αλλά εμείς βαδίζουμε στην πορεία που έχουμε χαράξει. Πολλές φορές αυτό που κοιτάζει ο κόσμος – σίγουρα όχι εμείς – είναι η βαθμολογική θέση, οι νίκες και οι ήττες. Για εμάς αυτό δεν είναι αυτοσκοπός. Η νίκη είναι απλά μια μικρή όαση σε μια μεγάλη διαδρομή που σου δίνει δύναμη και κουράγιο να προχωρήσεις. Αν κάνουμε ένα φλας μπακ στην περσινή χρονιά θα δούμε ότι τη μεγαλύτερη δύναμη την πήραμε από τις ήττες που κάναμε. Αυτές μας πείσμωσαν και προχωρήσαμε. Εγώ θα αναφερθώ σε 3 τομείς. Ο πρώτος είναι ο αγωνιστικός. Πέρσι κάναμε μια επιλογή, ο Μάκης Γιατράς να επιστρέψει στους πάγκους μετά από μια διακοπή ενός έτους και να χτίσουμε έναν ελληνικό κορμό και μια ομάδα όπως την οραματιζόμαστε. Για κάποιους η ομάδα μας χτίστηκε πολύ νωρίς. Για εμάς χτίστηκε πάρα πολύ σωστά, όπως κάναμε όλα αυτά τα χρόνια. Στήθηκε το σταφ, επιλέχθηκαν οι παίκτες και ξεκινήσαμε εντυπωσιακά το πρωτάθλημα, όμως εμείς λέγαμε ότι προχωράμε όπως έχουμε σχειδάσει. Εγώ ετοιμαζόμουν για την κοιλιά που θα κάναμε μετά τις πρώτες αγωνιστικές. Κάποια στιγμή έγινε ένα περιστατικό, εκεί κάναμε μια συγκεκριμένη επιλογή, στηρίζοντας την φιλοσοφία μας ότι κανένας παίκτης δεν είναι πάνω από την ομάδα. Δυο παίκτες που πήγαν να βάλουν τους εαυτούς τους πάνω από την ομάδα, επιλέξαμε να βγουν εκτός ομάδας. Ούτως ή άλλως εκτός ομάδας ήταν από την στιγμή που επέλεξαν να θέσουν εαυτούς πάνω από την ομάδα. Οι περισσότεροι μου είπαν τότε: «Τι κάνετε; Είστε τρελοί;». Εμείς απαντούσαμε ότι μας ενδιαφέρει να κρατάμε τις αρχές και τις αξιές μας, κάτι που μακροπρόθεσμα θα μας έδινε αυτό που θέλουμε, και όχι τα πρόσκαιρα αποτελέσματα. Κάναμε ήττες, όμως αυττό μας έδωσε δύναμη και ακολούθησε η εντυπωσιακή πορεία στην συνέχεια. Πήραμε δύναμη γιατί μείναμε ομάδα, μείναμε ενωμένοι. Ξέρετε, πολλές φορές τα κάστρα πέφτουν και από μέσα. Εμείς εκμηδενίσαμε αυτόν τον κίνδυνο. Ξέραμε τι κάναμε. Η επιτυχία δεν είναι να είσαι 3ος ή 4ος στην τελική κατάταξη. Επιτυχία είναι να έχεις τα ίδια συναισθήματα που έχεις από όταν έπαιζες στη Γ΄ Εθνική. Γίνεται αυτό σε μια επαγγλεματική ομάδα; Γίνεται. Δουλεύει; Σε εμάς δούλεψε. Θέλαμε να δουλεύουμε όπως στο Τοπικό ή στις μικρές εθνικές κατηγορίες, βελτιώνοντας απλά την οργάνωσή μας. Ετσι η ομάδα έφτασε σε μια πάρα πολύ ψηλή βαθμολογικά θέση. Αν μου λέγατε στην αρχή της χρονιάς αν θα το πίστευα, εγώ με το χέρι στην καρδιά θα σας απαντούσα ότι ήταν ένα όνειρο του ύπνου ή του ξύπνιου (σ. γέλια). Όχι δεν το πίστευα. Ο κόουτς το πίστευε όμως. Σε κάθε περίπτωση, το να θέσουμε στόχους που υλοποιούνται ή δεν υλοποιούνται δεν είναι το σημαντικό. Το σημαντικό είναι ο τρόπος. Ακόμη κι αν αποτυγχάνεις, πρέπει να συνεχίζεις σταθερός στον ίδιο σκοπό. Ο Τσόρτσιλ έλεγε ότι «Επιτυχία είναι να πηγαίνεις από αποτυχία σε αποτυχία με την ίδια θέρμη που ξεκίνησες». Δεν θα έχουμε πάντα επιτυχίες. Οι αποτυχίες, όμως, μας βοηθούν να προχωρήσουμε. Ετσι, λοιπόν, τελείωσε μια εντυπωσιακή σεζόν, χαρήκαμε όμορφες στιγμές, πήραμε μια πολύ καλή θέση, όμως το πιο σημαντικό είναι αυτό που ζήσαμε ως ομάδα. Λίγο πριν τελειώσει η σεζόν, όταν μπήκαμε στην 4άδα μετά τις 2 δύσκολες νίκες με το Λαύριο – το οποίο θυμίζω ότι το αντιμετωπίσαμε λαβωμένοι – και ανακουφιστήκαμε, αυτό που είπα στα παιδιά είναι ότι είμαστε υπερήφανοι για αυτήν την ομάδα. Και εμείς σαν στελέχη του Προμηθέα, αλλά και ως πόλη. Η ομάδα μπορεί να ακούστηκε εντός και εκτός Ελλάδας, όμως είναι ακριβώς η ίδια ομάδα όπως ήταν τα προηγούμενα χρόνια. Και έτσι θα συνεχίσουμε και στο μέλλον. Είμαι υπερήφανος για τους προπονητές και όλο το σταφ, για τους παίκτες και για τη δουλειά τους, η οποία φάνηκε μέσα στο γήπεδο και πάνω από όλα για τον κόσμο. Αν με ρωτάγατε τι κρατάμε από την φετινή χρονιά, θα σας απαντούσα τον κόσμο. Είναι εντυπωσιακό ένας ήπιος κόσμος, που δεν φωνάζει και δεν βρίζει, να ξεσηκώνει και να συνεπαίρνει όλους τους αθλητές. Αυτό έγινε αυθόρμητα, δεν ήταν προσχεδιασμένο. Μετά τη νίκη επί της ΑΕΚ στην Πάτρα, οι παίκτες μας, έλεγαν ότι αυτό δεν το έχουνε ξαναζήσει ποτέ. Όταν κάτι δημιουργείται μόνο του, τότε έχει και υγεία και διάρκεια. Οσο υπάρχει κόσμος, και μια ολόκληρη πόλη να στηρίζει, θα συνεχίσουμε την προσπάθειά μας. Όταν αυτό σταματήσει, δεν θα έχουμε λόγο ύπαρξης. Από εκεί και πέρα είναι εγωισμός. Είμαστε εγωιστές, έχουμε πάθη, το ξέρουμε, αλλά προσπαθούμε να τα τιθασεύσουμε, κοιτάμε και δεν ξεχνάμε από πού ξεκινήσαμε, δεν παραμελούμε τις ρίζες μας και την πόλη μας. Από εδώ είμαστε, εδώ γεννηθήκαμε, όλο το σταφ από εδώ είναι και ακόμη και οι παίκτες που δεν είναι πατρινοί αισθάνονται ότι ζουν χρόνια στην Πάτρα. Τους έχει αγκαλιάσει η πόλη. Δεν είναι απλά σε μια οργανωμένη ομάδα, αλλά σε μια πόλη που τους θεωρεί δικούς της. Σε ό,τι αφορά την οργάνωση της ομάδας, με επικεφαλής τον Χρήστο Μήλα, ο Προμηθέας οργανώθηκε σε πολύ υψηλά στάνταρ για το επαγγελματικό μπάσκετ. Τέλος, χτίζουμε 3 γήπεδα στον Καστελλόκαμπο, ένα έργο που αφορά τις υποδομές μας. Δημιουργείται ένα πρότυπο αθλητικό κέντρο που όσοι το έχουν δει, μας έχουν πει ότι είναι ένα από τα λίγα που υπάρχουν όχι στην Ελλάδα, αλλά σε όλη την Ευρώπη. Αυτό το έργο είναι για την ομάδα, αλλά κυρίως είναι για την Πάτρα. Δεν θέλουμε να κλειστούμε. Δεν περιχαρακωνόμαστε. Η ομάδα μας έχει μια εξωστρέφεια. Δεν αναφέρεται μόνο σε κοινωνικές εκδηλώσεις στην Πάτρα, αλλά και σε όλη την Ελλάδα. Η πόλη μας θα ακουστεί του χρόνου και στην Ευρώπη»\nΧρήστος Μήλας: «Κάθε χρονιά που μαζευόμαστε και ξεκινάμε κάτι, πάντα έχουμε να κάνουμε με κάτι καινούργιο, με κάτι παραπάνω. Ετσι ξεκινήσαμε και το περσινό καλοκαίρι, διαπιστώνοντας ότι η πρώτη μας χρονιά στη Basket League δεν μας άρεσε. Ουσιαστικά θεωρήσαμε ότι έπρεπε να κάνουμε μια επανέναρξη γενικότερα, σε όλα τα επίπεδα. Αυτή ήταν και η λογική της επιστροφής του Μάκη Γιατρά στην θέση του πρώτου προπονητή της ομάδας. Οσο κι αν αυτό ξένισε μερικούς, άσχετα από το τελικό αποτέλεσμα, η επιλογή αυτή βοήθησε τον Σύλλογο γενικά σε όλα τα υπόλοιπα επίπεδα, που δεν είναι αγωνιστικά. Οταν έχεις έναν άνθρωπο τόσα χρόνια στην ομάδα, ο οποίος λειτουργεί ψυχή και σώματι για τον Σύλλογο, έναν άνθρωπο με τον οποίον συνενοείσαι με τα μάτια, με τον οποίον δεν έχεις να κρύψεις τίποτα και έχεις σχέση εμπιστοσύνης μαζί του, τότε τα πράγματα γίνονται απλά για όλους. Αυτό μας βοήθησε όλους μας, να πάμε τον Προμηθέα ένα βήμα παραπέρα και από οργανωτικής πλευράς. Ομως, εγώ θα σταθώ πάρα πολύ στις στιγμές στο αγωνιστικό κομμάτι, κάτι το οποίο ζήσαμε έντονα μέσα στα γήπεδα. Οσο κι αν λέμε ότι κάποια κομμάτια έρχονται σε δεύτερη μοίρα, οι ιστορικές νίκες που κάναμε με την ΑΕΚ και τον ΠΑΟΚ σε ΟΑΚΑ και Πυλαία, οι μεγάλες εντός έδρας νίκες μας, αλλά και η παραλίγο νίκη επί του Ολυμπιακού στα ημιτελικά, μας έκαναν υπερήφανους, μας ψηλώνουν – σε εισαγωγικά πάντα – και χαιρόμαστε πάρα πολύ. Το κακό είναι ότι χαιρόμαστε λίγο, γιατί, πλέον, έρχεται το επόμενο «μετά», όμως σε κάθε περίπτωση δείξαμε ότι όταν κάτι γίνεται σωστά, προγραμματισμένα και με σχέσεις, έρχονται και τα αποτελέσματα. Ο Προμηθέας έκανε υπερήφανη μια πόλη και έδειξε και σε άλλες ομάδες ότι υπάρχει και άλλος δρόμος. Δείξαμε ότι ο Σύλλογος δεν είναι μόνο μια Ανδρική ομάδα, αλλά έχουμε και άλλα τμήματα πίσω μας και πολύ μέλλον στις μικρές ηλικίες. Εκτός από τους συνεργάτες μας που δούλεψαν όλη την χρονιά και τους ευχαριστούμε και για τον τρόπο που το έκαναν, για το ότι εργάστηκαν με την καρδιά τους, θα ήθελα να πω και ένα ευχαριστώ και στον κόσμο που μας στήριξε. Στο γήπεδο έρχεται κόσμος που ενδιαφέρεται για την ομάδα, κόσμος που σε εισαγωγικά σκάει για την ομάδα, που θέλει να μαθαίνει τα νέα του Προμηθέα. Ο κόσμος αυτός αυξήθηκε και φέτος. Ανεβήκαμε πολύ ψηλά στα εισιτήρια, σε σχέση με την περσινή 5η θέση. Πολλά πράγματα, όμως, από αυτά δεν θα είχαν γίνει αν δεν ήταν μαζί μας και οι άνθρωποι που βοήθησαν και οικονομικά τον Σύλλογο. Δεν θέλω να τους πω χορηγούς, αλλά φίλους της ομάδας. Χωρίς την κατάλληλη στήριξη δεν θα μπορούσαν να γίνουν πολλά πράγματα. Τους ευχαριστούμε για όλα».\nΜάκης Γιατράς: «Καταρχήν, θέλω να ευχαριστήσω τους εκπροσώπους του Τύπου για την εξαιρετική συνεργασία που είχαμε στη διάρκεια όλης της σεζόν. Θέλω, επίσης, να ευχαριστήσω όλον τον κόσμο που δούλεψε για τον Προμηθέα. Ξεκινάω από τα παιδιά στα γραφεία, όλο το σταφ, γιατρούς και φυσικοθεραπευτές. Μπορεί να φαινόμαστε εμείς στις φωτογραφίες και στις συνεντεύξεις Τύπου, όμως υπάρχουν παιδιά που εργάζονται πολλές ώρες και δίνουν και την ψυχή τους για να φτάσει η ομάδα εκεί που έφτασε. Είμαι υπερήφανος που είμαι μέλος αυτής της ομάδας. Λέγαμε κάποτε με τον Χρήστο (σ. Μήλα) αν θα είμαστε εδώ όταν θα γίνουν τα γήπεδα που ήθελε να φτιάξει ο Σύλλογος στον Καστελλόκαμπο. Τα γήπεδα μέχρι τις 20-25 Ιουλίου θα είναι έτοιμα και είμαστε χαρούμενοι που θα είμαστε και εμείς παρόντες στην ομάδα. Στο αγωνιστικό κομμάτι να ευχαριστήσω τους παίκτες που έδωσαν τα πάντα μέσα στο γήπεδο. Υπήρχαν και καλές και κακές στιγμές, ευτυχώς οι περισσότερες ήταν καλές. Τα παιδιά βοήθησαν, ο καθένας έδωσε ό,τι μπορούσε και το κλίμα στην ομάδα μας ήταν εξαιρετικό από το ξεκίνημα της προετοιμασίας. Όταν δημιουργήθηκαν κάποια προβλήματα, τα λύσαμε άμεσα και προχωρήσαμε. Το αγωνιστικό σίγουρα παίζει ρόλο, όμως τον μεγαλύτερο ρόλο παίζει το να έχεις αρχές. Υπάρχουν στιγμές που έχεις ενδοιασμούς μήπως κάνεις λάθος, όμως όταν υπάρχει εμπιστσούνη και αγάπη όλα λύνονται. Είχα πει ότι μπορούν να γίνουν πράγματα και με αυτόν τον τρόπο. Στον Προμηθέα γίνονται 100%. Η ομάδα βγήκε στην Ευρώπη, έκανε περήφανη την πόλη, ο κόσμος αγκάλιασε το εγχείρημα. Στα εισιτήρια είμαστε πολύ ψηλά. Υπάρχει και κόσμος που για διάφορους λόγους δεν μπορούσε να έρθει στο γήπεδο, όμως ενδιαφερόταν για τον Προμηθέα. Εγώ το εισπτράττω αυτό καθημερινά, είμαι πατρινός, περπατάω στην Πάτρα και με χαιρετάει κόσμος που νιώθει υπερήφανος για τον Προμηθέα. Αυτό ήταν η μεγαλύτερη νίκη που κάναμε πέρσι. Θέλει, όμως διάρκεια και υπομονή και θα το συνεχίσουμε αυτό και στο μέλλον. Ευχαριστώ πάρα πολύ τους φίλους της ομάδας για την στήριξή τους. Τους θέλουμε μαζί μας και του χρόνου».\nΣε ό,τι αφορά το πλάνο του Προμηθέα για την σεζόν 2018-2019, οι τοποθετήσεις των ανθρώπων της ομάδας είχαν ως εξής:\nΒαγγέλης Λιόλιος: «Εχουμε φτιάξει ένα πλάνο στο μυαλό μας, πάντα στην ίδια ρότα και λογική, ένα πλάνο το οποίο θα είναι για τα επόμενα χρόνια και όχι μόνον για έναν χρόνο. Οι στόχοι μπαίνουν πάλι σε πολλά επίπεδα. Είναι αγωνιστικοί στόχοι, είναι οργανωτικοί στόχοι και είναι και ποιοτικοί στόχοι. Ο στόχος μας στη Basket League της νέας σεζόν είναι να δημιουργηθεί μια ομάδα, η οποία θα κάνει αυτό που έκανε στους φετινούς ημιτελικούς με τον Ολυμπιακό, να χτυπάει δηλαδή κάθε αγώνα, αδιαφορώντας για το ποιος είναι ο αντίπαλος. Το που θα τερματίσουμε στο τέλος της σεζόν δεν μας απασχολεί τόσο, όσο το να παλεύουμε σε όλα τα παιχνίδια και το να ματώνουμε μέσα στο γήπεδο. Από εκεί και πέρα, όσο πιο ψηλά φτάσουμε. Θα ήταν χαρά μας να ξαναφτάσουμε σε μια θέση που θα μας ξαναδώσει Ευρωπαϊκό εισιτήριο. Όμως, δεν είναι αυτοσκοπός η θέση, μας ενδιαφέρουν και τα ποιοτικά χαρακτήριστικά. Φέτος θα παίξουμε για πρώτη φορά στην Ευρώπη. Πηγαίνουμε σε ένα κομμάτι το οποίο είναι άγνωστο αγωνιστικά. Αντιμετωπίζουμε τη διοργάνωση και τους αντιπάλους με τεράστιο σεβασμό, αλλά όχι με φόβο. Στόχος μας είναι να πηγαίνουμε για τη νίκη σε κάθε αγώνα και όπου φτάσουμε. Όταν αγωνίζεσαι, υπάρχει και η ήττα. Η άσχημη ήττα είναι όταν δεν αγωνίζεσαι. Υπάρχει, τέλος, και το ποιοτικό κομμάτι. Ο Προμηθέας είναι ένας ενιαίος οργανισμός. Ετσι δουλεύει. Εχουμε την χαρά και την πολυτέλεια να είμαστε όλοι μαζί. Ειδικά όταν δημιουργηθεί και το αθλητικό κέντρο θα είναι όλος ο Σύλλογος πάρα πολύ κοντά. Ο Προμηθέας έχει την επαγγελματική ομάδα, έχει, όμως και το κομμάτι των υποδομών. Οι άνθρωποι που απασχολούνται ως προπονητές εκμάθησης μπάσκετ σε όλα τα τμήματά μας είναι 17. Ολοι έχουν μια γραμμή, μια φιλοσοφία, μια κουλτούρα και όλοι δουλεύουν στην κατεθύνηση του να παράγουμε παιδιά που θα χαίρονται το παιχνίδι και θα φτάσουν κάποια στιγμή να παίζουν στην Ανδρική μας ομάδα. Εμείς τολμάμε αυτό που ενδεχομένως να μην το κάνουν άλλες επαγγελματικές ομάδες για ευνόητους λόγους. Θέλουμε να επενδύσουμε στα νέα παιδιά. Αν πέρσι το κάναμε μια φορά, του χρόνου θα το κάνουμε 5. Είναι ο μόνος δρόμος για να μπορέσει μια ομάδα στην ελληνική επαγγελματική Basket League να βασίζεται σε Ελληνες παίκτες και να φτιάχνει κουλτούρα νέων Ελλήνων παικτών που θα ξέρουν σε ποιον Σύλλογο αγωνίζονται και με ποιες αρχές. Σε αυτά τα παιδιά θα δώσουμε χώρο και χρόνο και θα προσπαθήσουμε να τα βοηθήσουμε για να ενταχθούν στην ομάδα. Δεν το έχει κάνει κάποια άλλη ομάδα, από όσο ξέρω, στο παρελθόν, τουλάχιστον στην ένταση που θα το προσπαθήσουμε εμείς. Ελπίζουμε να πετύχει. Αν πετύχουμε, θα ανοίξουν δρόμοι για όλους μας. Αλλωστε όπως ξαναείπα, επιτυχία είναι να πηγαίνεις από αποτυχία σε αποτυχία με την ίδια θέρμη που ξεκίνησες. Δεν θα το εγκαταλείψουμε. Αρα οι στόχοι μας είναι Ελλάδα, Ευρώπη και αυτός ο ποιοτικός στόχος. Θέλουμε, επίσης, να βελτιωθούμε κι άλλο οργανωτικά, αλλά και ο κόσμος να αγκαλιάσει την ομάδα και εμείς τον κόσμο. Είναι μια αμφίπλευρη σχέση. Δεν πρέπει μόνο να ζητάμε από τον κόσμο να έρθει κοντά μας, αλλά θα πρέπει και εμείς να βγούμε έξω στον κόσμο. Θέλουμε να πάμε κοντά στον κόσμο, να τον ακούσουμε, όχι στο πλαίσιο μιας πολιτικής μάρκετινγκ, αλλά γιατί αυτή είναι η φιλοσοφία του Προμηθέα. Δεν είμαστε τίποτα εξωγήινοι, τίποτα UFO. Ζούμε στην Πάτρα. Πορευόμαστε στην Πάτρα. Και όσοι παίκτες έρχονται στην Πάτρα είναι εδώ, είναι δικοί μας. Και η Πάτρα είναι ένα κομμάτι της Ελλάδας. Και η Ελλάδα ένα κομμάτι της Ευρώπης. Δεν υπάρχουν σύνορα στο μπάσκετ. Δεν υπάρχουν διαχωρισμοί. Πρέπει να βγούμε στον κόσμο και ο κόσμος να καταλάβει ποια είναι η ομάδα. Οι αγώνες είναι διάρκειας 2 ωρών. Ο Προμηθέας είναι ένας ζωντανός οργανισμός που θα κινείται όλη την εβδομάδα μέσα στην Πάτρα. Η δημιουργία των γηπέδων που θα φτιάξουμε δεν θα είναι για εμάς, αλλά για τον κόσμο. Οποιος θεωρήσει αποτυχία το αν δεν φτάσουμε σε μια καλή βαθμολογική θέση, θα κάνει λάθος. Ο κόσμος θέλει αλήθεια, στόχευση, στήριξη, να νιώσει μέλος μιας οικογένειας. Η οικογένεια του Προμηθέα αρχίζει να μεγαλώνει. Θέλουμε συνεργασία με όλα τα σωματεία. Ολοι υπηρετούμε τον ίδιο σκοπό. Ξεκινήσαμε από το Γ΄ και το Β΄ Τοπικό. Δεν ξεκινήσαμε από τη Basket League. Οι καλύτεροι συνομιλητές μας είναι αυτοί, στις μικρές κατηγορίες. Ολοι τους είναι εν δυνάμει ομάδες Basket League. Είναι οι ομάδες της Α2 ΕΣΚΑ-Η, της Α1 ΕΣΚΑ-Η, της Γ΄ Εθνικής, της Β΄ Εθνικής και της Α2 Εθνικής. Είναι ισότιμοι συνομιλητές μας όλοι. Ο Προμηθέας είναι ισότιμος με τους υπόλοιπους. Χαρά μας που είμαστε στην Α1 Εθνική. Ολες οι ομάδες έχουν τους στόχους τους και κάνουν τον αγώνα τους στις κατηγορίες που συμμετέχουν. Ολοι υπηρετούμε το μπάσκετ και τον αθλητισμό. Δεν ανταγωνιζόμαστε ο ένας τον άλλον. Μπορεί μέσα στο γήπεδο να θέλουμε να κερδίσουμε ο ένας τον άλλον, όμως έξω από το γήπεδο είμαστε όλοι μια οικογένεια. Οσο πιο γρήγορα το αντιληφθούμε αυτό όλοι, τόσο πιο καλά θα αναδείξουμε τον αθλητισμό της Πάτρας και η πόλη θα γίνει παράδειγμα για όλους μας».\nΧρήστος Μήλας: «Ξεκινάει μια νέα χρονιά με περισσότερες απαιτήσεις. Είναι πάλι μια χρονιά που θέλει το κάτι παραπάνω ή για την ακρίβεια πολλά παραπάνω. Η νέα σεζόν, μας βρίσκει πάλι με νέα πράγματα για εμάς. Είμαστε συνηθισμένοι, πλέον, σε όλο αυτό, καθώς κάθε χρόνο αυτό συμβαίνει. Σίγουρα θα δώσουμε μεγάλη βάση στο οργανωτικό κομμάτι. Λόγω της παρουσίας μας στην Ευρώπη, ο Προμηθέας θα θωρακιστεί με επιπλέον ανθρώπους που έχουν τεχνογνωσία, αλλά και με διάφορα μέσα που θα μας επιτρέψουν να πετύχουμε τους στόχους που έθεσε νωρίτερα ο κ. Βαγγέλης Λιόλιος. Είναι η πρώτη μας συμμετοχή στην Ευρώπη, όμως θα είμαστε έτοιμοι για να ανταπεξέλθουμε σε οποιαδήποτε δυσκολία προκύψει και σε οποιαδήποτε πρόκληση. Θέλω να ευχαριστήσω το ΠΕΑΚ Πάτρας για την άψογη συνεργασία που έχουμε. Θα υπάρξουν και άλλες παρεμβάσεις στο «Τόφαλος» προκειμένου να παρέχουμε επιπλέον άνεση και ασφάλεια στους θεατές, ενώ το πρόγραμμα θα περιλαμβάνει και πολλές έξτρα δράσεις τις οποίες θα ανακοινώσουμε προσεχώς. Είμαστε τυχεροί σαν πόλη με τη δημιουργία του αθλητικού κέντρου του Προμηθέα. Θα είναι κάτι μοναδικό και θα δείξουμε και εμείς πολλά καινούργια πράγματα, αλλά και νέες τεχνολογίες και προτόγνωρα πράγματα για την Ελλάδα. Και εμείς ψάχνοντας πάμε, αλλά πάμε. Εχουμε ξεκινήσει συζητήσεις με Συλλόγους της ευρύτερης περιοχής, έτσι ώστε να επωφελούνται και άλλοι εκτός από εμάς. Με την πρώτη συμμετοχή του Προμηθέα στην Ευρώπη, η Πάτρα ξεφεύγει από τα στενά όρια της Ελλάδας και είναι ευκαιρία να δείξουμε τι μπορούμε να κάνουμε και εμείς. Αυτό θα το βρούμε μπροστά μας στο μέλλον. Το μπάσκετ στην Πάτρα έχει δείξει μεγάλη άνοδο τα τελευταία χρόνια. Πολλοί Σύλλογοι έχουν επιτύχει σημαντικά πράγματα και κάνουν σημαντική δουλειά. Αν βρούμε τους πραγματικούς τρόπους και όχι στα λόγια να το ενώσουμε όλο αυτό, μπορούμε να κάνουμε πολλά βήματα προς τα εμπρός, χωρίς κατ΄ ανάγκην να είναι κάποιος στο κεφάλι. Απλά χρειάζονται καλές σχέσεις μεταξύ όλων μας. Σύντομα θα παρουσιάσουμε και τη νέα πολιτική μας στα εισιτήρια διαρκείας, η οποία δεν θα απέχει πολύ από ό,τι ο κόσμος έχει συνηθίσει. Θέλουμε τον κόσμο κοντά μας. Μας δίνει δύναμη για να κάνουμε και εμείς ακόμη περισσότερα πράγματα».\nΜάκης Γιατράς: «Τους στόχους τους βάζει πάντα η διοίκηση, η οποία ήταν ξεκάθαρη. Ο πρώτος στόχος, λοιπόν, θα είναι του χρόνου να προσπαθήσουμε να ξαναβγούμε στην Ευρώπη. Ο δεύτερος θα είναι να κάνουμε φέτος μια καλή πορεία στην Ευρώπη, όσο και ό,τι μπορούμε περισσότερο. Δεν είναι καλό πάντα να εξωτερικεύουμε αυτά που έχουμε μέσα μας. Το Τσάμπιονς Λιγκ είναι μια διοργάνωση υψηλού επιπέδου, η οποία ενισχύεται κάθε χρόνο, όπως συνέβη τώρα π.χ. με τη Μπάμπεργκ. Πιστεύω ότι επειδή υπάρχει δικαιοσύνη στον θεσμό, τα επόμενα χρόνια το Τσάμπιονς Λιγκ θα αναπτυχθεί περαιτέρω και θα είναι σε ακόμη καλύτερο επίπεδο. Και τέλος, ο τρίτος στόχος είναι να δώσουμε ακόμη περισσότερο χρόνο στα νέα παιδιά της ομάδας. Φέτος βάλαμε κάποια παιδιά του Παιδικού και του Εφηβικού να παίξουν, όμως σε παιχνίδια που είτε χάναμε είτε κερδίζαμε πολύ είτε επειδή είχαμε προβλήματα τραυματισμών. Θέλουμε τα παιδιά που αξίζουν και μπορούν, να παίξουν και δεν το λέμε έτσι απλά για να το λέμε. Αυτός είναι ο δρόμος για να φτάσουμε ψηλότερα. Ξέρουμε ότι είναι δύσκολο να πετύχουμε και τους 3 στόχους, όμως θα προσπαθήσουμε να τους πετύχουμε και μακάρι να είμαστε όλοι εδώ και του χρόνου το καλοκαίρι να κάνουμε τον απολογισμό μας. Είμαι ευτυχισμένος στον Προμηθέα. Ολο για 3 χρόνια μιλάγαμε, αλλά φτάσαμε πολλά περισσότερα. Λέγαμε για 1 βήμα και κάναμε 3, λέγαμε για 3 βήματα και κάναμε 6. Είμαστε τυχεροί; Μας αγαπάει ο Θεός; Δεν ξέρω και εγώ τι γίνεται, αλλά κάτι γίνεται (σ. γέλια). Ελπίζω και η επόμενη χρονιά να είναι στο ίδιο μοτίβο, να έχουμε υγεία και να βρούμε παιδιά, Ελληνες και ξένους παίκτες, που να ταιριάζουν στην φιλοσοφία του Προμηθέα και να έχουν φιλοδοξία. Δεν έχει να κάνει με ονόματα, αλλά με καρδιά και πάθος. Οποιος παίκτης έχει αυτά τα χαρακτηριστικά, τότε είναι εν δυνάμη παίκτης του Προμηθέα. Εχουμε κρατήσει έναν κορμό από πέρσι, ενώ έχει ήδη ανακοινωθεί ήδη και ο Μιχάλης Τσαϊρέλης, ένα παιδί που έχει παίξει σε Ελλάδα και Ευρώπη και έχει μια πορεία στο μπάσκετ. Αυτό που μας κέρδισε από την κουβέντα που κάναμε είναι ότι ο ίδιος έχει φιλοδοξία και θέλει να φτάσει στο υψηλότερο επίπεδο. Ετσι θα κινηθούμε και για τις υπόλοιπες μεταγραφές του Προμηθέα».\nΗ ΣΥΜΜΕΤΟΧΗ ΣΤΟ ΤΣΑΜΠΙΟΝΣ ΛΙΓΚ\nΣτη διάρκεια της συνέντευξης Τύπου έγινε γνωστό ότι οι άνθρωποι του Προμηθέα είχαν επικοινωνία σήμερα με την FIBA και ενημερώθηκαν ότι στις 11 Ιουλίου θα δώσουν «παρών» στην κλήρωση για το Τσάμπιονς Λιγκ της νέας αγωνιστικής περιόδου. Η κλήρωση θα γίνει στη Γενεύη, με τον Προμηθέα να προκρίνεται απευθείας στην φάση των Ομίλων. Οι αγώνες της πατρινής ομάδας θα καλυφθούν τηλεοπτικά από τα κανάλια Novasports. Παράλληλα, ο Προμηθέας θα ζητήσει από το ΕΣΑΚΕ να πραγματοποιηθεί τον Ιούλιο και η κλήρωση της νέας Basket League, ούτως ώστε να γίνει καλύτερος προγραμματισμός στις ομάδες που έχουν υποχρεώσεις στα Κύπελλα Ευρώπης.\nΠΑΡΑΜΟΝΗ ΕΛΙΣ ΚΑΙ ΜΕΤΑΓΡΑΦΙΚΑ\nΣτη διάρκεια της συνέντευξης Τύπου ανακοινώθηκε στους δημοσιογράφους η παραμονή του Οκτάβιους Ελις στον Προμηθέα και τη νέα σεζόν. Πλέον, ο Προμηθέας έχει στις τάξεις του τους Γκίκα, Χολ, Σαλούστρο, Λίποβι, Γερομιχαλό, και τον νεοαποκτηθέντα Τσαϊρέλη, συν τους νεαρούς παίκτες από το πρόγραμμα «Νους». Σε ό,τι αφορά τον Μοχάμεντ Φαγιέ, ο Μάκης Γιατράς δήλωσε τα εξής: «Ο Φαγιέ έδωσε και την ψυχή του για την ομάδα και πέρσι και την σεζόν που ολοκληρώθηκε πρόσφατα. Εμείς του κάναμε μια πρόταση εκτιμώντας τις υπηρεσίες του στον Προμηθέα, όμως μας είπε ότι θέλει να περιμένει λίγο. Δώσαμε ένα dead-line, το οποίο πέρασε και εμείς προχωρούμε τον σχεδιασμό μας».\nΟι Κορασίδες της ΝΕΠ στη μάχη της ...\nΣφυρίζει ο Μπαΐλης με ΑΕ Καραϊσκάκης\nΤα τελευταία νέα από τους τραυματίες στο «κοκκινόμαυρο» στρατόπεδο\nΚεκλεισμένων των θυρών το κυριακάτικο φιλικό παιχνίδι με τον Ηρακλή\nΝίκος Παπαδόπουλος: Έρχεται ως αντίπαλος στην Πάτρα για δεύτερη διαδοχική χρονιά\nΚώστας Καραπάνος: «Ο Απόλλωνας δεν ανήκει στο άρμα κανενός και θα τραβήξει το σχοινί στα άκρα»\nΜάκης Γιατράς: «Πρωτόγνωρο αλλά έτσι ο Προμηθέας μεγαλώνει»


πολιτική: ΚΡΙΣΙΜΗ ΣΥΝΑΝΤΗΣΗ Παπανδρέου με Κ. Παπούλια\nΜιλώντας σε συνέδριο της οργάνωσης «Διεθνής Διαφάνεια - Ελλάς», ο κ. Παπανδρέου απέδωσε σε πρακτικές αδιαφάνειας όσα γίνονται το τελευταίο διάστημα τονίζοντας ότι «το χρηματοπιστωτικό σύστημα δίδαξε την απάτη δημιουργώντας τα λεγόμενα SPV΄s σύνθετα ομόλογα, τα οποία πουλούσε με τις ευλογίες των οίκων αξιολόγησης ως πρώτης τάξεως προϊόντα».\nΑδιαφάνεια, σύμφωνα με τον Πρωθυπουργό, «υπάρχει με τις offshore, εξωχώριες επιχειρήσεις», αλλά και «τους φορολογικούς παράδεισους, τους οποίους ανέχεται το διεθνές χρηματοπιστωτικό σύστημα».\nΟ κ. Παπανδρέου υπογράμμισε ότι «πολλές χώρες βρίσκονται με τη πλάτη στον τοίχο από αδιαφανείς συναλλαγές. Το πρόβλημα της κερδοσκοπίας, των CDS, των παραγώγων που ανταλλάσσονται χωρίς καμία διαφάνεια απειλεί να τινάξει στον αέρα ολόκληρες χώρες, ολόκληρες κοινωνίες».\nΓι' αυτό, συνέχισε ο Πρωθυπουργός, «και ο αγώνας μας είναι παράλληλα αγώνας απέναντι σε κάθε μορφής υπηρέτες κερδοσκοπικών και διεφθαρμένων συμφερόντων που προσπαθούν λυσσαλέα και με αδιαφανείς διαδικασίες να υπονομεύσουν την προσπάθεια της χώρας μας αποσκοπώντας σε κέρδη και ποντάροντας στη χρεωκοπία μας και τη διάλυση της ζώνης του Ευρώ».\n«Μάταιος ο κόπος τους. Όσο αυξάνεται η απληστία τους τόσο ενδυναμώνεται η δική μας πίστη και βούληση για να αλλάξουμε τη χώρα. Για εμάς δεν υπάρχει δρόμος επιστροφής. Και αυτό το ξέρει και ο τελευταίος απλός πολίτης της χώρας. Δεν υπάρχει κανένας δισταγμός. Καμία αναστολή. Και θα προχωρήσουμε αποφασιστικά μαζί με την ελληνική κοινωνία για να αλλάξουμε τη χώρα», υπογράμμισε ο κ. Παπανδρέου.\nΚατά την τοποθέτησή του ο Πρωθυπουργός αναφέρθηκε και στις προσπάθειες της κυβέρνησης για την εμπέδωση της διαφάνειας, σημειώνοντας πως σε λίγους μήνες έγιναν πάρα πολλά, όμως ο δρόμος είναι ακόμη μακρύς.


pianostoixima: Play off\nΚάρντιφ - Λέστερ, πρώτο ματς Λέστερ - Κάρντιφ 0-1, ο νικητής αντιμετωπίζει την Μπλάκπουλ σε ένα ματς για την άνοδο στην Premier. H Λέστερ (πριν το ματς με την Κάρντιφ μετρούσε 5 σερί νίκες-η πιο φορμαρισμένη ομάδα στην Championship) μπορεί να κάνει σήμερα το διπλό στην έδρα της Κάρντιφ. Αν κερδίσει με ένα γκολ διαφορά ανεξαρτήτως σκορ το ματς πάει παράταση. Με 1Χ προκρίνεται η Κάρντιφ. Αξίζει το ρίσκο στο διπλό καθώς ισοδυναμεί με και με πιθανή πρόκριση.\nΚάρντιφ - Λέστερ 2 (Τελικό 2-3)\nΑπόδοση Betfair 4,00 * 100€ (+400€)\nΑναρτήθηκε από Tim στις 11:23 π.μ.


Ελληνικά » Διδασκόμενη Ύλη Μαθημάτων » 70006 Εισαγωγή στην ιστορία της σύγχρονης Τουρκίας\nΓενικό περίγραμμα μαθήματος\nΣτο συγκεκριμένο μάθημα θα επιχειρήσουμε να αναλύσουμε τη συγκρότηση και την πορεία του κρατικού και κοινωνικού σχηματισμού που ονομάζεται σύγχρονη Τουρκία. Θα εξεταστούν οι καινοτομίες που σηματοδοτούν οι κεμαλικές μεταρρυθμίσεις, οι συνιστώσες του κεμαλισμού, καθώς και οι διαρκείς επανερμηνείες του τελευταίου στην πορεία της τουρκικής δημοκρατίας. Ιδιαίτερη βαρύτητα θα δοθεί στους κοινωνικούς κραδασμούς που οδηγούν στον επαναπροσδιορισμό της σχέσης μεταξύ κοινωνίας και πολιτικής, όπως αυτός εκφράζεται με την εγκατάλειψη του μονοκομματικού κράτους, με τα κοινωνικά κινήματα της περιόδου 1960-1980, καθώς και με τις κοινωνικές και πολιτικές ανακατατάξεις των τελευταίων δεκαετιών του 20ού αιώνα. Με τις τελευταίες θα συνδεθεί η ανάδυση του Κόμματος Δικαιοσύνης και Ανάπτυξης και θα εξεταστεί η πορεία του μέχρι σήμερα.\nΆνοδος του τουρκικού εθνικισμού. Αγώνας της Ανεξαρτησίας. Ανακήρυξη της Τουρκικής Δημοκρατίας.\nΠολιτικό κενό που προέκυψε μετά την κατάρρευση της Οθωμανικής αυτοκρατορίας. Πολιτική ηγεμονία των εθνικιστικών δυνάμεων. Κοινωνικές ανακατατάξεις. Σταθμοί στην πορεία του Αγώνα της Ανεξαρτησίας ως την ανακήρυξη της Τουρκικής Δημοκρατίας. Συνθήκη της Λωζάννης.\nΒιβλιογραφία: Erik J. Zürcher, Σύγχρονη ιστορία της Τουρκίας, μτφρ. Βαγγέλης Κεχριώτης, Αλεξάνδρεια, Αθήνα 2004, σ. 192-228· Hamit Bozarslan, Ιστορία της Σύγχρονης Τουρκίας. Από την Επανάσταση των Νεοτούρκων μέχρι σήμερα, μτφρ. Μάρθα Οικονόμου, Σαββάλας, Αθήνα 2008, σ. 34-39.\nΚεμαλικές μεταρρυθμίσεις: η ολοκλήρωση ενός κοινωνικού μετασχηματισμού (1923-1945).\nΑνάλυση του περιεχομένου των πολιτικών, κοινωνικών και θρησκευτικών μεταρρυθμίσεων. Έμφαση στις καινοτομίες που συντελούνται στην κατεύθυνση της αποκοπής από το οθωμανικό παρελθόν και του εκδυτικισμού. Απόπειρα ερμηνείας των συγκεκριμένων επιλογών.\nΒιβλιογραφία: Erik J. Zürcher, Σύγχρονη ιστορία της Τουρκίας, μτφρ. Βαγγέλης Κεχριώτης, Αλεξάνδρεια, Αθήνα 2004, σ. 229-231, 236-238, 253-268· Hamit Bozarslan, Ιστορία της Σύγχρονης Τουρκίας. Από την Επανάσταση των Νεοτούρκων μέχρι σήμερα, μτφρ. Μάρθα Οικονόμου, Σαββάλας, Αθήνα 2008, σ. 41-48· Paul Dumont, Κεμάλ. Ο δημιουργός της νέας Τουρκίας, μτφρ. Ιωάννης-Γρηγόριος Κασσεσιάν, Κούριερ-Εκδοτική, Αθήνα 1997, σ. 191-193.\nΟ Κεμαλισμός ως ιδεολογία.\nΑνάλυση των λεγόμενων «έξι βελών» της κεμαλικής ιδεολογίας.\nΒιβλιογραφία: Erik J. Zürcher, Σύγχρονη ιστορία της Τουρκίας, μτφρ. Βαγγέλης Κεχριώτης, Αλεξάνδρεια, Αθήνα 2004, σ. 241-253, 272-274· Hamit Bozarslan, Ιστορία της Σύγχρονης Τουρκίας. Από την Επανάσταση των Νεοτούρκων μέχρι σήμερα, μτφρ. Μάρθα Οικονόμου, Σαββάλας, Αθήνα 2008, σ. 48-69· Gazi Mustafa Kemal, Nutuk. Ο μέγας ρητορκός, 2 τόμοι, μτφρ., Μάρω Μαυροπούλου, επιστημονική επιμέλεια, Ι.Θ.Μάζης, Παπαζήσης, Αθήνα 2009, τ.Α΄ , σ. 277\nΚοινωνικές ανακατατάξεις, μετάβαση στον πολυκομματισμό και Δημοκρατικό Κόμμα (1945-1960).\nΕσωτερικές οικονομικές και κοινωνικές ανακατατάξεις στο πλαίσιο των διεθνών εξελίξεων που δρομολογούνται μετά το τέλος του Β΄ Παγκοσμίου Πολέμου και οι οποίες οδηγούν στην υπέρβαση του μονοκομματισμού. Ανάδυση Δημοκρατικού Κόμματος και η πολιτική που αυτό ακολούθησε κατά το διάστημα της διακυβέρνησής του.\nΒιβλιογραφία: Erik J. Zürcher, Σύγχρονη ιστορία της Τουρκίας, μτφρ. Βαγγέλης Κεχριώτης, Αλεξάνδρεια, Αθήνα 2004, σ. 274-314· Hamit Bozarslan, Ιστορία της Σύγχρονης Τουρκίας. Από την Επανάσταση των Νεοτούρκων μέχρι σήμερα, μτφρ. Μάρθα Οικονόμου, Σαββάλας, Αθήνα 2008, σ.71-76· Niyazi Kızılyürek, Κεμαλισμός. Η γένεση και η εξέλιξη της επίσημης ιδεολογίας της σύγχρονης Τουρκίας, Εκδ. Μεσόγειος/Ελληνικά Γράμματα, Αθήνα 2006, σ. 117-119.\nΗ Δεύτερη Τουρκική Δημοκρατία: η ταραγμένη περίοδος 1960-1980. Μαζικοποίηση της πολιτικής. Επανερμηνείες του Κεμαλισμού.\nΠραξικόπημα 27ης Μαΐου 1960. Χαρακτηριστικά Συνάγματος 1961. Ανάδυση νέων πολιτικών δυνάμεων. Φοιτητικό και εργατικό κίνημα. Νέο περιεχόμενο που αποδίδεται στον Κεμαλισμό από τις κυρίαρχες πολιτικές δυνάμεις στο συγκεκριμένο πλαίσιο.\nΒιβλιογραφία: Erik J. Zürcher, Σύγχρονη ιστορία της Τουρκίας, μτφρ. Βαγγέλης Κεχριώτης, Αλεξάνδρεια, Αθήνα 2004, σ. 318-352· Niyazi Kızılyürek, Κεμαλισμός. Η γένεση και η εξέλιξη της επίσημης ιδεολογίας της σύγχρονης Τουρκίας, Εκδ. Μεσόγειος/Ελληνικά Γράμματα, Αθήνα 2006, σ. 110-135.\nΤουρκική οικονομία και πολιτικές συγκρούσεις κατά την περίοδο 1960-1980.\nΠολιτική υποκατάστασης των εισαγωγών: πρόοδος εκβιομηχάνισης/οικονομικά προβλήματα. Πληθυσμιακή συσσώρευση στα αστικά κέντρα. Ενίσχυση επιχειρηματιών της τουρκικής περιφέρειας. Ερμηνεία των πολιτικών συγκρούσεων της περιόδου με βάση τα συγκεκριμένα δεδομένα.\nΒιβλιογραφία: Νίκος Μούδουρος, Ο μετασχηματισμός της Τουρκίας, Αλεξάνδρεια, Αθήνα 2012, σ. 110-143· Hamit Bozarslan, Ιστορία της Σύγχρονης Τουρκίας. Από την Επανάσταση των Νεοτούρκων μέχρι σήμερα, μτφρ. Μάρθα Οικονόμου, Σαββάλας, Αθήνα 2008, σ. 77-88.\nΤο πραξικόπημα του 1980 και η Τρίτη Τουρκική Δημοκρατία.\nΤο πραξικόπημα της 12ης Σεπτεμβρίου 1980 και οι επιπτώσεις του στην τουρκική πολιτική ζωή και κοινωνία. Κυρίαρχες ιδεολογικές αρχές. Σύνταγμα του 1982. Ανάδειξη του Κόμματος της Μητέρας Πατρίδας σε κυρίαρχη δύναμη και η πολιτική που αυτό ακολούθησε. Πρόσδεση της τουρκικής οικονομίας στη διεθνή αγορά: οικονομικές μεταρρυθμίσεις Τουργκούτ Οζάλ.\nΒιβλιογραφία: Erik J. Zürcher, Σύγχρονη ιστορία της Τουρκίας, μτφρ. Βαγγέλης Κεχριώτης, Αλεξάνδρεια, Αθήνα 2004, σ. 358-365, 391-398, 402-410· Hamit Bozarslan, Ιστορία της Σύγχρονης Τουρκίας. Από την Επανάσταση των Νεοτούρκων μέχρι σήμερα, μτφρ. Μάρθα Οικονόμου, Σαββάλας, Αθήνα 2008, σ. 88-103· Niyazi Kızılyürek, Κεμαλισμός. Η γένεση και η εξέλιξη της επίσημης ιδεολογίας της σύγχρονης Τουρκίας, Εκδ. Μεσόγειος/Ελληνικά Γράμματα, Αθήνα 2006, σ. 135-143.\nΚοινωνικοί μετασχηματισμοί και πολιτικές ανακατατάξεις κατά τις δύο τελευταίες δεκαετίες του 20ού αιώνα.\nΕνίσχυση επιχειρηματικής αστικής τάξης. «Πράσινο κεφάλαιο»/ «Τίγρεις της Ανατολίας» και πολιτικό Ισλάμ. Νέα κοινωνικά πρότυπα και αποπολιτικοποίηση της τουρκικής κοινωνίας. «Βαθύ κράτος». Εμφάνιση νέων θεσμών της κοινωνίας των πολιτών. Κουρδικό ζήτημα.\nΒιβλιογραφία: Erik J. Zürcher, Σύγχρονη ιστορία της Τουρκίας, μτφρ. Βαγγέλης Κεχριώτης, Αλεξάνδρεια, Αθήνα 2004, σ. 369-391· Niyazi Kızılyürek, Κεμαλισμός. Η γένεση και η εξέλιξη της επίσημης ιδεολογίας της σύγχρονης Τουρκίας, Εκδ. Μεσόγειος/Ελληνικά Γράμματα, Αθήνα 2006, σ. 144-167· Hamit Bozarslan, Ιστορία της Σύγχρονης Τουρκίας. Από την Επανάσταση των Νεοτούρκων μέχρι σήμερα, μτφρ. Μάρθα Οικονόμου, Σαββάλας, Αθήνα 2008, σ. 104-121.\nΤουρκία, Ευρωπαϊκή Ένωση και εσωτερικές πολιτικές μετατοπίσεις.\nΗ κοινωνία και οι πολιτικές δυνάμεις της Τουρκίας απέναντι στην προοπτική της ένταξης στην Ευρωπαϊκή Ένωση/ «φιλοευρωπαϊκές» και «αντιευρωπαϊκές» κοινωνικές δυνάμεις. Ανάδειξη νέων πολιτικών ηγεμονιών, απώλεια κοινωνικής νομιμοποίησης παραδοσιακών πολιτικών δυνάμεων και θεσμών. Ευρωπαϊκό κεκτημένο και πολιτικές μεταρρυθμίσεις.\nΒιβλιογραφία: Niyazi Kızılyürek, Κεμαλισμός. Η γένεση και η εξέλιξη της επίσημης ιδεολογίας της σύγχρονης Τουρκίας, Εκδ. Μεσόγειος/Ελληνικά Γράμματα, Αθήνα 2006, σ. 185-202· Νίκος Μούδουρος, Ο μετασχηματισμός της Τουρκίας, Αλεξάνδρεια, Αθήνα 2012, σ. 315-333.\nΆνοδος και χαρακτηριστικά του Κόμματος Δικαιοσύνης και Ανάπτυξης. Η πολιτική του πορεία.\nΕξέταση των ιδιαίτερων χαρακτηριστικών του Κόμματος Δικαιοσύνης και Ανάπτυξης που συντέλεσαν στην άνοδό του σε συνάρτηση με τα πολιτικά διακυβεύματα των αρχών του 21ου αιώνα. Η πορεία του Κόμματος Δικαιοσύνης και Ανάπτυξης από το 2002 ως σήμερα. Αντιπαράθεση με το «κεμαλικό κατεστημένο». Πολιτικές μεταρρυθμίσεις. Αυταρχισμός/ προώθηση κοινωνικού συντηρητισμού.\nΒιβλιογραφία: Niyazi Kızılyürek, Κεμαλισμός. Η γένεση και η εξέλιξη της επίσημης ιδεολογίας της σύγχρονης Τουρκίας, Εκδ. Μεσόγειος/Ελληνικά Γράμματα, Αθήνα 2006, σ. 175- 185· Hamit Bozarslan, Ιστορία της Σύγχρονης Τουρκίας. Από την Επανάσταση των Νεοτούρκων μέχρι σήμερα, μτφρ. Μάρθα Οικονόμου, Σαββάλας, Αθήνα 2008, σ. 127-133, 139-142.\nΝέες κοινωνικές ταυτότητες και το μέλλον της Τουρκίας\nΑναδιανοηματοδότηση παραδοσιακών πολιτικών εννοιών του τουρκικού «πολιτικού λεξιλογίου» στο παγκοσμιοποιημένο περιβάλλον. Η σημασία των εξεγέρσεων με αφορμή το Γεκζί παρκ και των αποτελεσμάτων των τελευταίων εκλογών. Τα πολιτικά διακυβεύματα στη σημερινή Τουρκία.\nΣυζήτηση/ σύνοψη μεθοδολογικών ζητημάτων. Θέματα προς διερεύνηση.\nΣτο μάθημα εξετάζονται ιστορικές πηγές, ενώ τα ζητήματα που ανακύπτουν από το πρωτογενές υλικό τοποθετούνται στο ευρύτερο ιστορικό πλαίσιο και εντάσσονται στο σχετικό θεωρητικό προβληματισμό, με τη βοήθεια της βιβλιογραφίας που διανέμεται κάθε φορά. Το μάθημα διεξάγεται υπό μορφή διαλόγου βάσει των πρωτογενών πηγών και της βιβλιογραφίας που δίνονται από πριν στους φοιτητές ή αναρτώνται στην ηλεκτρονική τάξη.\nΝα τοποθετηθεί η σύγχρονη Τουρκία στο ευρωπαϊκό και διεθνές πλαίσιο.\nΝα κατανοήσουν οι φοιτητές τις εξελίξεις σε μια μη δυτική κοινωνία όχι ως προϊόν μηχανιστικής εισαγωγής δυτικών αξιών, αλλά ως αποτέλεσμα «εγχώριων» επεξεργασιών.\nΝα αναδειχθεί η σύζευξη του πολιτικού με το κοινωνικό στη διαδικασία της συγκρότησης του τουρκικού κράτους και των μετασχηματισμών που αυτό υφίσταται.\nΝα αναδειχθούν οι ιδιαιτερότητες της Τουρκίας στο μουσουλμανικό κόσμο.\nΝα συνδεθούν οι κοινωνικές εξελίξεις στη σύγχρονη Τουρκία με το διεθνή σχετικό θεωρητικό προβληματισμό.\nΌλα αυτά, βεβαίως, συνδέονται με τον παράλληλο στόχο της εξοικείωσης των φοιτητών με την μελέτη και επεξεργασία ιστορικών πηγών.\nΟι φοιτητές θα αξιολογούνται με βάση τις τελικές εξετάσεις και την εκπόνηση των γραπτών εργασιών. Οι εργασίες θα παρουσιάζονται στο τελευταίο μάθημα. Η τελική βαθμολογία του μαθήματος θα προκύπτει κατά 70% από τις τελικές εξετάσεις και κατά 30% από την πρόοδο, γραπτή εξέταση που διενεργείται περί τα μέσα του εξαμήνου.


Ανάβαση Αχλαδόκαμπου: Χρονομετρημένες δοκιμές (photos)\n“ Tο αγωνιστικό μέρος της Ανάβασης Αχλαδόκαμπου ξεκίνησε το Σάββατο 4 Ιουλίου, με 3 σκέλη χρονομετρημένων δοκιμών ”\nΠΕΛΟΠΟΝΝΗΣΟΣ. Το Πανελλήνιο Πρωτάθλημα Αναβάσεων και Ιστορικών αυτοκινήτων άνοιξε και τυπικά την αυλαία του σήμερα, Σάββατο 4 Ιουλίου, με τα χρονομετρημένα δοκιμαστικά της Ανάβασης Αχλαδόκαμπου. Η συγκεκριμένη διαδικασία πραγματοποιήθηκε - όπως και ο αγώνας αύριο - δίχως παρουσία θεατών, σε μια πρωτόγνωρη για όλους κατάσταση. Ο αγώνας, που διοργανώνεται από το\nΑθλητικό Σωματείο Συνδέσμου Οδηγών Αγώνων Αυτοκινήτου (Α.Σ.Σ.Ο.Α.Α.), διεξάγεται στη διαδρομή μήκους 6,2 χιλιομέτρων - η οποία είναι η μεγαλύτερη του πρωταθλήματος - που βρίσκεται στην Επαρχιακή Οδό Άργους - Τριπόλεως.\n25/10 Χρέωση με το χιλιόμετρο στα Διόδια!


ΜΕΓΑΛΗ ΠΡΟΣΟΧΗ: Αυτά είναι τα 6 Προειδοποιητικά Σημάδια-Καμπανάκια ότι Παθαίνετε Εγκεφαλικό Επεισόδιο! - Fanpage\nΜία σοβαρή ένδειξη είναι ότι η μία πλευρά του στόματος αρχίζει να “γέρνει” και έχετε δυσκολίες στην άρθρωση λέξεων. Ο λόγος πίσω από αυτό είναι δεν φτάνει αίμα στους μυς του προσώπου.\nΚατά τη διάρκεια ενός εγκεφαλικού επεισοδίου μπορεί να έχει αντίκτυπο και στην όραση. Αν έχετε πρόβλημα ειδικά στο ένα μάτι, ή βλέπετε τα πάντα “διπλά”, τότε μπορεί να παθαίνετε εγκεφαλικό. Αυτό συμβαίνει επειδή ένα από τα μάτια σας δεν αιματώνεται κανονικά.\n14 Σκληρές Αλήθειες γύρω από την Περίοδο που ΜΟΝΟ μία Γυναίκα μπορεί να Καταλάβει. Το 4ο έχει συμβεί σε Όλες!


Τελ. ενημ.:17/10/2018 14:41\nΤη Δευτέρα 11 Ιουνίου 2018, το μη εκτελεστικό μέλος του Διοικητικού Συμβουλίου της ΕΕΣΥΠ κ. Φραγκίσκος Γρατσώνης υπέβαλε την παραίτησή του, με ισχύ από την υποβολή της.\nΔημοσιεύθηκε: 13 Ιουνίου 2018 - 07:23\nΤην παραίτηση του μη εκτελεστικού μέλους Φραγκίσκου Γρατσώνη από το Διοικητικό Συμβούλιο ανακοίνωσε η Ελληνική Εταιρεία Συμμετοχών και Περιουσίας.\nΣτη λιτή ανακοίνωση που εξέδωσε το υπερταμείο, αναφέρει: «Τη Δευτέρα 11 Ιουνίου 2018, το μη εκτελεστικό μέλος του Διοικητικού Συμβουλίου της ΕΕΣΥΠ κ. Φραγκίσκος Γρατσώνης υπέβαλε την παραίτησή του, με ισχύ από την υποβολή της».\nΣημειώνεται ότι ο κ. Γρατσώνης ήταν μέχρι πρότινος οικονομικός διευθυντής του ομίλου Folli Follie.


ΕΕ: Ανθρωπιστική βοήθεια 348 εκ. ευρώ για τους πρόσφυγες στη Τουρκία - Press Publica | Δημοσιογραφία για το δημόσιο συμφέρον\nΑρχική Δικαιώματα Πρόσφυγες - Μετανάστες ΕΕ: Ανθρωπιστική βοήθεια 348 εκ. ευρώ για τους πρόσφυγες στη Τουρκία\nΕΕ: Ανθρωπιστική βοήθεια 348 εκ. ευρώ για τους πρόσφυγες στη Τουρκία\nΑνθρωπιστική βοήθεια ύψους 348 εκατ. ευρώ για τους πρόσφυγες θα δοθεί στην Τουρκία και είναι η μεγαλύτερη που έχει δοθεί ποτέ από την ΕΕ, ανακοίνωσε ο επίτροπος ανθρωπιστικής βοήθειας και πολιτικής προστασίας, Χρίστος Στυλιανίδης, κατά τη διάρκεια συνέντευξης Τύπου που παραχώρησε σήμερα στις Βρυξέλλες.\nΠροηγούμενο άρθροΕνωση Εισαγγελέων: Βάναυση προσβολή οι δηλώσεις Μαρινάκη\nΕπόμενο άρθροΜήνυση Alpha κατά Σαββίδη για τον διαγωνισμό


Δύο ιστορίες για τη συγχωρητικότητα!\nΟ Γεώργιος έμεινε άφωνος! Πήρε ευχή και επέστρεψε στο σπίτι του. Τα λόγια του Αββά χαράκτηκαν βαθιά στην ψυχή του. Ο Γεώργιος συνέχισε την ενάρετη ζωή του επαναλαμβάνοντας το δίδαγμα του Αββά Σιλουανού: «Άφες ημίν τα οφειλήματα ημών, ως και ημείς αφίεμεν τοις οφειλέταις ημών…»!


Με την ευχή να στερεωθεί η Ορθοδοξία στην Τανζανία - Ορθοδοξία News Agency\nHome \_ Πατριαρχεία \_ Πατριαρχείο Αλεξανδρείας \_ Με την ευχή να στερεωθεί η Ορθοδοξία στην Τανζανία\n09/12/2021 09/12/2021 Ξεκινά τους επόμενους μήνες η ανέγερση του Ιεραποστολικού Κέντρου της Αγίας Ευφημίας στην Γκέιτα της βορειοδυτικής Τανζανίας. Εκεί όπου πριν από 60 χρόνια (1962) ξεκίνησε η Ορθόδοξη Ιεραποστολή από τον Ελληνοκύπριο ομογενή Κώστα Χατζηκωσταντίνου και την μετέπειτα δράση του μακαριστού π. Θεοδώρου Νυαγκιάμα και του σημερινού Μακαριωτάτου Αρχιεπισκόπου Τιράνων, Δυρραχίου και πάσης Αλβανίας κ.κ. Αναστασίου....\n09 Δεκεμβρίου, 2021 - 11:36\nΞεκινά τους επόμενους μήνες η ανέγερση του Ιεραποστολικού Κέντρου της Αγίας Ευφημίας στην Γκέιτα της βορειοδυτικής Τανζανίας. Εκεί όπου πριν από 60 χρόνια (1962) ξεκίνησε η Ορθόδοξη Ιεραποστολή από τον Ελληνοκύπριο ομογενή Κώστα Χατζηκωσταντίνου και την μετέπειτα δράση του μακαριστού π. Θεοδώρου Νυαγκιάμα και του σημερινού Μακαριωτάτου Αρχιεπισκόπου Τιράνων, Δυρραχίου και πάσης Αλβανίας κ.κ. Αναστασίου.\nΗ περιφέρεια της Γκέιτα έχει 1.000.000 κατοίκους και η ομώνυμη πόλη είναι κέντρο εξόρυξης χρυσού με πολλούς επιχειρηματίες και επιστήμονες και γενικότερα πληθυσμό ανεβασμένο κοινωνικά και οικονομικά, με έντονη την παρουσία ξένων επενδυτών.\nΌπως αναφέρει σε ανακοίνωση της η Ιερά Επισκοπή Μπουγκόμπα “η παρουσία των Παπικών, Προτεσταντών κάθε είδους, αλλά και των Μουσουλμάνων είναι ισχυρή και αδιάκοπη. Οι Ορθόδοξοι αποτελούμε μειονότητα και είμαστε πολύ αδύναμοι μπροστά τους. Η ευρύτερη περιοχή της Γκέιτα διαθέτει δεκαεννέα Ενορίες και δώδεκα κτισμένους Ναούς, που εξυπηρετούνται από έξι Ιερείς και είκοσι οκτώ Κατηχητές. Εκεί όπου βρίσκεται ο Ι. Ναός της Αγίας Ευφημίας, διαθέτουμε ένα οικόπεδο δέκα (10) στρέμματα και μία γεώτρηση με πολύ νερό. Ο χώρος αυτός ευελπιστούμε να γίνει το Ιεραποστολικό Κέντρο όλης της περιοχής της Γ΄ Αρχιερατικής Περιφέρειας Γκέιτας. Επιθυμούμε να ανεγερθεί ένας χώρος φιλοξενίας παιδιών και νέων και πιστών με τραπεζαρία, κουζίνα και τέσσερεις θαλάμους είκοσι ατόμων. Ήδη ετοιμάζουμε τα σχέδια και, αφού συν Θεώ πάρουμε την άδεια, θα ξεκινήσουμε. Η ανάγκη είναι μεγάλη. Οι πιέσεις από τους εχθρούς ακόμη μεγαλύτερες. Οι χριστιανοί μας ελπίζουν και δεν πρέπει να απογοητευτούν”.\nΓια το λόγο αυτό η Επισκοπή κάνει έκκληση προς όλους όσοι κατανοούν την αναγκαιότητα του Ιεραποστολικού Κέντρου στην περιοχή αυτή, να βοηθήσουν με την προσευχή, την αγάπη και την στήριξή τους.\n“Ευχόμαστε και προσευχόμαστε η Αγία Ευφημία να μας χαρίσει το Ιεραποστολικό Κέντρο, που θα αποτελέσει την κολυμβήθρα της Ορθοδοξίας μας και θα καταστεί η αναγέννηση του φτωχού λαού, η χαρά των παιδιών και η ελπίδα της νεολαίας μας. Το πρώτο θαύμα έγινε! Η Αγία Ευφημία έφερε πίσω τους χριστιανούς μας, που είχαν φύγει. Εμείς συνεχίζουμε την προσευχή μας και ελπίζουμε ότι θα ολοκληρώσει το θαύμα της”, καταλήγει η ανακοίνωση.\nΦωτογραφία: Μάθημα κατήχησης στο προαύλιο του Ι. Ναού της Αγίας Ευφημίας στην Γκέιτα της βορειοδυτικής Τανζανίας\nΕτικέτες: ιεραποστολη, Ιεραποστολικό Κέντρο, πατριαρχειο αλεξανδρειας


Το Σπίτι των Παραμυθιών - Το Μουσείο Αλλιώς: Εργαστήρι εικονογράφησης παραμυθιού για παιδιά\nΣτο πλαίσιο του 7ου Φεστιβάλ αφήγησης της Αθήνας η συγγραφέας και εικονογράφος Δήμητρα Ψυχογυιού θα πραγματοποιήσει εργαστήριο εικονογράφησης παραμυθιού για παιδιά.\nΜε αφορμή το παραδοσιακό παραμύθι «Το πιο γλυκό ψωμί», θα ζωγραφίσουμε την ιστορία «βρίσκοντας» τις εικόνες της, θα μάθουμε ένα παραδοσιακό τραγούδι για το ψωμί και θα ζυμώσουμε!\nΛίγα λόγια από την Δήμητρα Ψυχογυιού\nΓεννήθηκα στη Χαλκίδα κι από παιδί μου άρεσε να φτιάχνω πράγματα με τα χέρια μου, με υλικά που έβρισκα στη θάλασσα, που την είχα μέσα στα πόδια μου. Δε ζωγράφιζα, αλλά μέσα στο μυαλό μου γεννιόντουσαν διαρκώς εικόνες και έβλεπα τα μαύρα χρωματιστά!\nΣπούδασα γραφιστική και διακόσμηση στη σχολή Βακαλό κι έμαθα πολλά τα οποία καταλαβαίνω τώρα, μετά απο πολλά χρόνια.\nΌλες αυτές τις εικόνες και τα χρώματα τα πήρα μαζί μου μια μέρα και τα ταξίδεψα ως την Κρήτη όπου έμεινα 13 χρόνια. Εκεί γέμισα το σακούλι μου μυρωδιές κι αρμύρα από το Λιβυκό και νοσταλγία. Έτσι τα μάζεψα όλα αυτά και ήρθα πίσω στην Αθήνα. Και άρχισαν όλες αυτές οι εικόνες να βγαίνουν στο χαρτί, να γίνονται ιστορίες.\nΕμπνευστής μου σε αυτό το μαγικό ταξίδι των χρωμάτων ήταν ο δάσκαλος μου Γιώργος Κόρδης που με έμαθε τί θα πει να μη χορταίνεις να ζωγραφίζεις.\nΖωγράφισα μέχρι τώρα 24 βιβλία, έγραψα κιόλας δύο παραμύθια που αγαπώ πολύ, τον κηπουρό του ουρανού και τη μυγδαλιά και το φεγγάρι, χωρίς ποτέ να θεωρώ τον εαυτό μου συγγραφέα.\nΠαράλληλα έφτιαξα το εργαστήρι μου πέτρα – ψαλίδι – χαρτί όπου κάνω μαθήματα ζωγραφικής και ραπτικής, παντρεύτηκα, έχω ένα γιο και συνεχίζω να γεμίζω το σακούλι μου ομορφιά και μουσική.\nΠριν τρία χρόνια μου ήρθε η ιδέα να ζωγραφίζω παραμύθια πανω σε παπούτσια και κατάφερα να έχω φτιάξει εκατοντάδες ζευγάρια κι οι ιστορίες να ταξιδεύουν, περπατώντας, σε ολο τον κοσμο.\nΟνειρεύομαι ένα σπίτι με κήπο όπου θα έχω ένα τραπέζι κάτω από ένα μεγάλο πεύκο, τα τζιτζίκια να σου παίρνουν τ´αφτιά και να ζωγραφίζω όλες αυτές τις ιστορίες που έχω στα συρτάρια της ψυχής μου και περιμένουν καρτερικά να ζωντανέψουν. Και το σακούλι μου να γεμίζει μ´αγάπη και φως!\nΚι εγώ να μπορώ να ταξιδεύω και στ´ αλήθεια και στα παραμύθια!


Ξενοφών Ι. Κοντιάδης - Ο ΦΟΒΟΣ ΤΩΝ ΚΡΑΤΟΥΝΤΩΝ\nΟ ΦΟΒΟΣ ΤΩΝ ΚΡΑΤΟΥΝΤΩΝ\nΕφημερίδα "ΕΘΝΟΣ", 12/10/2010\nΗ οικονομία τελεί σε αμφίδρομη σχέση με την ψυχολογία της κρίσης. Η κυβέρνηση Παπανδρέου αντιλήφθηκε, ασφαλώς με καθυστέρηση, ότι οι δόσεις κριτικής και αυτοοικτιρμού για την κατάσταση της χώρας, τις οποίες χρησιμοποίησε κατά την πρώτη περίοδο διακυβέρνησης, ήταν ισχυρότερες από τις αναγκαίες. Πράγματι, παρέλαβε ένα υπερχρεωμένο κράτος, με διαλυμένη Δημόσια Διοίκηση, ακραία παραοικονομία και διαφθορά, σπάταλο και αναποτελεσματικό σύστημα υγείας, παρασιτικές ΔΕΚΟ. Η ανάδειξη των προβλημάτων συνιστούσε προϋπόθεση για τις θεραπείες-σοκ που έκρινε επιβεβλημένες. Όμως, η υπέρβαση της δοσολογίας οδήγησε την οικονομία σε κώμα, προκαλώντας κατακόρυφη άνοδο των επιτοκίων δανεισμού και αγγίζοντας τη χρεοκοπία.\nΤις τελευταίες εβδομάδες εξαπολύθηκε μία οργανωμένη επίθεση αισιοδοξίας, ώστε να αντιστραφεί η ψυχολογία της καταστροφής, να πεισθούν οι δυνάμει δανειστές ότι η αναδιάρθρωση του χρέους δεν είναι αναπόφευκτη, να επαναπατριστούν οι καταθέσεις από το εξωτερικό, να κινηθεί η αγορά, να επιτευχθεί ανάπτυξη και επενδύσεις. Βέβαια η επιστροφή στην προτέρα κατάσταση αποτελεί ασύγκριτα δυσκολότερη υπόθεση από την πρόκληση πανικού. Απαιτεί χρόνο, ριζοσπαστικές μεταρρυθμίσεις, επιχειρήματα που θεμελιώνονται σε παρεμβάσεις με πολιτικό και κοινωνικό κόστος. Σε περιβάλλον παγκοσμιοποιημένων αγορών, υπό συνθήκες ενιαίου νομίσματος, τα εργαλεία που διαθέτει το κράτος για να αντιμετωπίσει την κρίση είναι περιορισμένα. Και η «θετική προπαγάνδα» αποδεικνύεται αργόσυρτη και επισφαλής.\nΠίσω από τις δηλώσεις αισιοδοξίας και αυτοπεποίθησης των κυβερνώντων κρύβεται σήμερα ο διογκούμενος φόβος της αποτυχίας. Πίσω από τις κουΐντες, στα παρασκήνια της εξουσίας, διεξάγεται καθημερινά μια αγωνιώδης προσπάθεια ανάταξης της ημιθανούς οικονομίας. Όλα σχεδόν τα πεδία δημόσιας πολιτικής εμφανίζονται ελλειμματικά, δαιδαλώδη, με κρυμμένα συμφέροντα, παθογένειες δεκαετιών, εστίες κατασπατάλησης δημόσιου χρήματος. Στην πραγματικότητα οι κρατούντες δεν αισθάνονται καμία βεβαιότητα ότι θα τιθασευτεί η Λερναία Ύδρα της φοροδιαφυγής ή ο Λεβιάθαν της γραφειοκρατίας. Οι προϋποθέσεις που τέθηκαν με το Μνημόνιο δεν γίνεται να εκπληρωθούν με λογιστικά τρικ, αφού παρακολουθούνται επισταμένως από τους τοποτηρητές της Τρόικας. Και την ίδια ώρα η αγορά «στεγνώνει», οι άνεργοι πληθαίνουν και οι απομυζούμενοι φαίνεται να μην έχουν άλλο να δώσουν. Οι κατέχοντες, ούτως ή άλλως, γνώριζαν τον τρόπο να παραμείνουν στο απυρόβλητο.\nΤην άλλη όψη του τρόμου των κρατούντων συνιστά η αγωνία της κοινωνίας, ιδίως των μεσαίων και χαμηλών στρωμάτων, που αντιλαμβάνονται ότι δεν καταρρέει μόνο ένα μοντέλο ζωής, αλλά διακυβεύονται πλέον βασικά βιοτικά αγαθά. Εργασία, κοινωνική ασφάλιση, υγειονομική περίθαλψη, αξιοπρεπές επίπεδο διαβίωσης, μέσα σε λίγους μήνες μοιάζουν να γίνονται ολοένα πιο επισφαλή.\nΌμως, τη στιγμή που ο «ιερός τρόμος» των κρατούντων θα αποκαλυφθεί μπροστά στα έκπληκτα μάτια των πολιτών, η εκ βάθρων αναδιάταξη του πολιτικού σκηνικού θα καταστεί αναπόδραστη. Τώρα λοιπόν, αντί για καταστροφολογία οι κρατούντες προβάλλουν ένα μόνιμο, κούφιο χαμόγελο, μήπως οι νεόπτωχοι κάτοικοι της χώρας ξεγελαστούν και δεν εξεγερθούν, μαινόμενοι εναντίον των μελών της πολιτικής τάξης συλλήβδην, που «τα φάγανε όλοι μαζί», κατά τη ρήση του αντιπροέδρου της κυβέρνησης.


Δημήτρης Τσοβόλας: Απόψυξη | Η ΚΑΘΗΜΕΡΙΝΗ\nΤα τελευταία χρόνια, ο Δημήτρης Τσοβόλας μιλούσε –όποτε μιλούσε– δημοσίως σαν ιστορικός του «δώσ’ τα όλα». Είχε αποδυθεί στη δύσκολη προσπάθεια να πείσει ότι η φράση, που έχει θησαυριστεί στη συλλογική μνήμη σαν μάντρα του μεταπολιτευτικού λαϊκισμού, τον αδικεί. Δεν ξόδεψε, λέει και ξαναλέει, ούτε δραχμή σε παροχές ύστερα από εκείνη τη σκηνική έμπνευση του Μεγάλου, σε μια συγκέντρωση το 1988 στο Περιστέρι.\nΠαρά την προσπάθεια, ο Τσοβόλας έχει σημανθεί ως δωσταόλας. Το άκουσμα του ονόματός του πυροδοτεί ένα μπουκέτο από παλαιοπασοκικές συνδηλώσεις – σαν να ήταν τριάντα χρόνια ίδιος. Σαν να μην είχε προσπαθήσει να κρατηθεί στην πολιτική με μια κομματική κάψουλα αρχέγονου ΠΑΣΟΚ, ονόματι ΔΗΚΚΙ, προτού εγκαταλείψει οριστικά τη δημόσια ζωή πριν από δεκαπέντε χρόνια.\nΗ επιλογή του Παπαγγελόπουλου να αναθέσει στον Τσοβόλα την υπεράσπισή του θα μπορούσε να είναι και πολιτικά ουδέτερη. Θα μπορούσε ο πρώην εισαγγελέας να τον εκτιμά ως δικηγόρο. Θα μπορούσε, αν ο ίδιος ο Τσοβόλας δεν έσπευδε να την πασπαλίσει με λίγη πασοκική τέφρα.\nΟ συνήγορος ανέλαβε, είπε, τον ελεγχόμενο τέως υπουργό, επειδή έχει ζήσει το ’89 και τώρα διαπίστωσε «ότι η Δεξιά δεν ξεχνά τη Δεξιά». Το πόσο δίκιο έχει ο Τσοβόλας το αποδεικνύει πρώτος ο ίδιος ο Παπαγγελόπουλος, που αποφάνθηκε προχθές σε μεταμεσονύκτια εμφάνισή του ότι «o Αλέξης Τσίπρας είναι εξίσου θεσμικός με τον Κώστα τον Καραμανλή». Η Δεξιά, όντως, δεν ξεχνά τη Δεξιά.\nΗ Δεξιά, πάντως, που κατέληξε να ενσαρκώνει ο πρώην εισαγγελέας στην κυβέρνηση Τσίπρα είχε συναντηθεί με την κουλτούρα του βαθέος ΠΑΣΟΚ πολύ πριν την κληρονομήσει ο ΣΥΡΙΖΑ. Γι’ αυτό και μοιάζει τώρα φυσικό ο Παπαγγελόπουλος να χρησιμοποιεί τον Τσοβόλα σαν εμβρυουλκό συνειρμών: σαν ζωντανή παραπομπή στο «βρώμικο ’89».\nΗ προσπάθεια τσοβολέματος της Προανακριτικής δεν περιορίζεται μόνο στη συμβολική ανάκληση του προσώπου. Οταν θέλεις να απευθυνθείς σε κοινό με φορτωμένη μνήμη, καλό είναι να μην εμπιστεύεσαι τη σημειολογία. Γι’ αυτό και ο Τσοβόλας εκφράζεται κατακούτελα: «Το τραγικότερο», λέει, «είναι ότι και το ’89 Μητσοτάκης ήταν πρωθυπουργός και το 2019 πάλι Μητσοτάκης».\nΑυτή η –τρόπος του λέγειν– συλλογιστική θα μπορούσε να αποδοθεί στον απολιθωμένο κόσμο ενός βετεράνου πολιτικού που νομίζει ότι ξαναζεί τις ημέρες της δόξας του. Ομως, ο ρετρό αντιδεξιός λόγος δεν είναι τσοβολική ιδιαιτερότητα. Είναι η κυρίαρχη γλώσσα του ΣΥΡΙΖΑ – αλλά και του μετεκλογικού ΚΙΝΑΛ. Οι αναφορές στο αυταρχικό κράτος της Δεξιάς, στη χωροφυλακή, ακόμη και η χιλιομασημένη τρολιά για την κληρονομική «γκαντεμιά» – όλα αυτά δικαιώνουν τον Τσοβόλα. Το περίεργο δεν είναι ότι εμφανίστηκε. Το περίεργο είναι που ο ΣΥΡΙΖΑ δεν είχε φροντίσει να τον αποψύξει νωρίτερα.


Tragana-messinias: Στο νοσοκομείο η κόρη της Τάμτα. Έπεσε από το μπαλκόνι!\nΣτο νοσοκομείο η κόρη της Τάμτα. Έπεσε από το μπαλκόνι!\nΣτιγμές αγωνίας έζησε η Τάμτα μετά το ατύχημα που είχε πριν λίγες μέρες η 16χρονη κόρη της. Την μέρα και την ώρα που η Τάμτα βρισκόταν... στα βραβεία Mad, στο TAE KWON DO, η Άννυ ήταν στο σπίτι της οικογένειας. Όπως έγραψε το περιοδικό “Hello” 16χρονη Άννυ βρισκόταν στο...\nμπαλκόνι του σπιτιού της, όταν ξαφνικά από απροσεξία ζαλίστηκε και έπεσε.\nΤη στιγμή εκείνη η μητέρα της βρισκόταν στη σκηνή και τραγουδούσε. Αμέσως μετά το τέλος της εμφάνισής της ενημερώθηκε για το δυσάρεστο γεγονός και σοκαρισμένη έτρεξε στο πλευρό της κόρης της, όπου την είχα μεταφέρει σε εφημερεύον, δημόσιο νοσοκομείο.\nΟι γιατροί υπέβαλαν τη μικρή στις απαραίτητες εξετάσεις και κρίθηκε απαραίτητη η παραμονή της στο νοσοκομείο για δύο μέρες, ώστε να αντιμετωπιστούν οι συνέπειες της πτώσης της από το μπαλκόνι.\nΜετά από δύο μέρες νοσηλείας, η 16χρονη Άννυ επέστρεψε στο σπίτι της με την Τάμτα να μην την αποχωρίζεται ούτε λεπτό και να την φροντίζει.


ΟΙ ΔΗΘΕΝ, ΟΙ ΚΛΙΚΕΣ, ΚΑΙ ΑΛΛΕΣ ΣΑΧΛΑΜΑΡΕΣ - Εκπαιδευτικά - Γνώσεων - Εκδόσεις ΚΕΔΡΟΣ - Ηλεκτρονικό βιβλιοπωλείο - Βιβλια για όλους\nΤίτλος πρωτοτύπου: Cliques, Phonies, & Other Baloney\nΒάρος: 216.00 γραμ.\nΑν είσαι απέξω, σου φέρονται σαν σκουπίδι. Κι αν είσαι μέσα, πρέπει να ακολουθείς τους κανόνες τους. Γιατί θα πρέπει να σου λένε οι άλλοι τι να κάνεις; Ο Τρέβορ Ρομέιν γνωρίζει τα πάντα για τις κλίκες και τους λόγους για τους οποίους υπάρχουν: Υπάρχουν επειδή όλοι μας έχουμε ανάγκη από φίλους. Διασκεδάζοντας με τα αστεία και τα σκίτσα του, θα μάθεις μερικές σημαντικές αλήθειες σχετικά με τη φιλία και τη δημοτικότητα, όπως ότι:\n• Οι αληθινοί φίλοι σε συμπαθούν γι’ αυτό που είσαι.\n• Αν κάθεσαι συνέχεια στο σπίτι και βλέπεις τηλεόραση, δεν πρόκειται να αποκτήσεις καινούριους φίλους.\n• Τα παιδιά που είναι δημοφιλή δεν είναι καλύτερα από τα άλλα.\n• τέσσερα ανόητα πράγματα που κάνουν οι κλίκες.\n• πώς να ξεχωρίζεις τους δήθεν.\n• τους δέκα καλύτερους τρόπους για να κρατήσεις τους φίλους που έχεις και διάφορα κόλπα για να τα βγάζεις πέρα με τις κλίκες.\nΔιάβασε, λοιπόν, αυτό το βιβλίο. Γιατί δεν υπάρχει λόγος να σου χαλάσει τη μέρα μια κακή κλίκα.


Ο Μπουλούτ , ο Αντώνης και η εθνική Αυστραλίας – Iraklis1908.gr\nΟ Μπουλούτ , ο Αντώνης και η εθνική Αυστραλίας\n23 Αυγούστου, 2015 2:31 μμ\nΓια την παρουσία του στο ελληνικό πρωτάθλημα και την φιλία που τον συνδέει για 20 χρόνια με τον Αντώνη του ΠΑΟΚ αναφέρθηκε με δηλώσεις του στην η αυστραλιανή ιστοσελίδα «theworldgame.sbs.com.au», ο Κερέμ Μπουλούτ .\nΣε σημερινό της δημοσίευμα, γίνεται αναφορά στη χθεσινή πρεμιέρα του Ηρακλή στην Καλλονή και την μη συμμετοχή του Κερέμ Μπουλούτ, ενώ ιδιαίτερο ενδιαφέρον παρουσιάζουν οι δηλώσεις του νεοαποκτηθέντος ποδοσφαιριστή του Ηρακλή. Ο Κερέμ Μπουλούτ μίλησε στην αυστραλιανή ιστοσελίδα τόσο για την προοπτική της παρουσίας του στην Ελλάδα, όσο και για τον Τέρι Άντονις με τον οποίο γνωρίζονται πολύ καλά από την παιδική τους ηλικία.\n«Έχουμε ήδη καταφέρει να βρεθούμε οι δυο μας, και αυτός (σ.σ. Άντονις) είναι στην ευχάριστη θέση να είναι σε μια καλή ομάδα και έναν μεγάλο αντίπαλο», είπε ο Μπουλούτ και πρόσθεσε χαριτολογώντας: «Όταν συναντηθούμε στο ντέρμπι, βέβαια, ίσως καταλήξουμε να κλωτσάμε ο ένας τον άλλον. Είμαστε φίλοι από παιδιά παίζοντας είτε μαζί, είτε ο ένας κόντρα στον άλλο από το NSW Institute of Sport αλλά και διαμέσου των μικρών εθνικών ομάδων της Αυστραλίας».\nΌσον αφορά το αγωνιστικό στυλ του Άντονις, ο Μπουλούτ λέει: «Νομίζω ότι το στυλ του θα ταιριάξει πολύ καλά. Είναι ένας παίκτης τεχνίτης. Ο ΠΑΟΚ έχει ορισμένους μεγάλους παίκτες, αλλά πιστεύω πως αν ο Τέρι μπει και παίξει θα καθιερωθεί σίγουρα. Το ελληνικό πρωτάθλημα είναι κυρίως αμυντικό. Είναι πολύ ανταγωνιστικό και δεν σημειώνονται πολλά γκολ. Δεν θα δείτε πολλά 3-3 ή 4-3. Είναι πάντα πολύ σφιχτό, αλλά και σε καλό επίπεδο».\nΓια τα συναισθήματα της παρουσίας ενός συμπατριώτη του στην Ελλάδα, ο Μπουλούτ δεν θα μπορούσε να κρύψει την ικανοποίησή του: «Είναι πολύ σημαντικό να υπάρχει άλλος ένας Αυστραλός εδώ. Θα μπορούμε να είμαστε μαζί και να μιλάμε για όποια προβλήματα εμφανιστούν. Είναι πολύ πιο εύκολο όταν είσαι μαζί με κάποιον που γνωρίζεις καλά».\nΣχετικά με τις πρώτες εμπειρίες του από τον Ηρακλή, ο Μπουλούτ είπε: «Παίζοντας στα αριστερά δεν είναι μια γνώριμη θέση για μένα, όμως, θα παίξω οπουδήποτε με βάλει ο προπονητής. Είναι καλό να μάθω ένα διαφορετικό ρόλο και να προσθέσω κάποια ευελιξία στο παιχνίδι μου. Όσο παίζω αυτό θα είναι ο κύριος στόχος μου. Να κάνω τη δουλειά μου και να σκοράρω όσα περισσότερα γκολ μπορώ».\nΚλείνοντας, ο Κερέμ Μπουλούτ αναφέρθηκε και στην προοπτική συμμετοχής του εθνική ομάδα της Αυστραλίας ενόψει του Μουντιάλ της Ρωσίας: «Αυτή τη στιγμή, πρέπει να βάλω το κεφάλι μου κάτω και να δουλέψω σκληρά και ελπίζω αυτό να τραβήξει την προσοχή των αρμοδίων. Αν τα πας καλά, πάντα ανταμείβεσαι με μια πρόσκληση στην εθνική ομάδα. Με τον Τέρι (σ.σ. Άντονις), επίσης εδώ είναι μια καλή ευκαιρία να έρθουν να παρακολουθήσουν και τους δυο μας».